hotchpotch/miracl-hf-unified huggingface dataset:
ค่าคงที่โครงสร้างละเอียด
ในวงการของฟิสิกส์ ค่าคงที่โครงสร้างละเอียด (fine-structure constant) เป็นที่รู้จักกันในชื่อ ค่าคงที่ของซัมเมอร์เฟล (Sommerfeld's constant) โดยใช้สัญลักษณ์แทนด้วยตัวอักษร α สามารถคำนวณได้จากสมการ 4π"ε""ħcα" = "e" ที่อยู่ในทฤษฎีที่อธิบายแรงแม่เหล็กไฟฟ้า ในปัจจุบันเรียกกันว่า quantum electrodynamics (QED) ซึ่งเป็นทฤษฎีควอนตัมที่อธิบายปรากฎการณ์ของอนุภาคมีประจุที่ระดับพลังงานสูง ค่าแอลฟาที่คำนวณได้ประมาณ 1/137 ซึ่งเป็นค่าที่สามารถใช้ได้ในทุกระบบหน่วย
นักฟิสิกส์ที่ชื่อว่า อาร์โน ซัมเมอร์เฟล (Arnold Sommerfeld) ได้นิยามค่าคงที่นี้ขึ้นมาในปี ค.ศ. 1916 เนื่องจากเขาต้องการที่จะศึกษาเส้นสเป็คตรัมแสดงระดับพลังงานของอะตอมไฮโดรเจน และเลข 137 นี้ได้ทำให้นักฟิสิกส์งุนงงมากว่า เหตุใดอัลฟาจึงมีค่าเท่ากับ 1/137 แม้แต่ Wolfgang Pauli นักฟิสิกส์รางวัลโนเบลสาขาฟิสิกส์ประจำปี 1945 ก็ได้ครุ่นคิดและฝังใจกับเลข 137 มากจนถึงกับได้เอ่ยปากขอให้ได้สิ้นใจตายในห้องเลขที่ 137 ของโรงพยาบาลในเมือง Zurich ประเทศสวิตเซอร์แลนด์
ค่าคงที่โครงสร้างละเอียดเป็นดัชนีบ่งบอกความแรงของแรงแม่เหล็กไฟฟ้าที่ทำให้เกิดอันตรกิริยากันระหว่างประจุ เช่น แรงผลักระหว่างอิเล็กตรอนกับอิเล็กตรอน หรือแรงดึงดูดระหว่างโปรตอนกับอิเล็กตรอนเพราะอะตอมสามารถคงรูปได้ด้วยแรงไฟฟ้า ในวารสาร Physical Review Letters ฉบับวันที่ 27 สิงหาคม ค.ศ. 2001 นักดาราสาสตร์ชาวอเมริกัน อังกฤษและออสเตรเลียได้มีการนำเสนอรายงานว่า เมื่อ 10,000 ล้านปีก่อน ค่าคงที่โครงสร้างละเอียดมีค่าไม่เท่ากับในปัจจุบันวึ่งเป็นเรื่องที่สร้างความตื่นเต้นในวงการฟิสิกส์อย่างมาก ซึ่งถ้าหากค่าคงที่โครงสร้างละเอียดนี้มีค่าไม่คงที่และสามารถเปลี่ยนค่าได้จริง ธาตุต่างๆ อาจจะเกิดความไม่เสถียร ยกตัวอย่างเช่น ถ้าค่าคงที่โครงสร้างละเอียดมีค่าเท่ากับ 0.1 ไอโดรเจนจะไม่สามารถรวมตัวกับฮีเลียมได้เนื่องจากโปรตอนในนิวเคลียสจะเกิดการผลักกันอย่างรุนแรง หมายความว่า ดวงอาทิตย์ก็จะไม่สามารถคงสภาพอยู่ได้นั่นเอง
ในปัจจุบันยังไม่มีการศึกษาที่ยืนยันได้ว่าค่าคงที่โครงสร้างละเอียดสามารถเปลี่ยนแปลงค่าได้ซึ่งทำให้ทฤษฎีสัมพัทธภาพของไอสไตน์ยังคงมีความถูกต้องและสามารถใช้อธิบายปรากฎการณ์ต่างๆ
ค่าคงที่โครงสร้างละเอียดที่เขียนอยู่ในเทอมของ α มีค่าเทียบเท่ากับค่าคงที่พื้นฐานอื่นๆ ดังนี้
เมื่อ:
ในระบบหน่วย cgs หน่วยของประจุไฟฟ้าจะถูกนิยามโดยใช้ค่าคงที่ของคูลอมบ์ ("k") ดังนั้นค่าคงที่คงโครงสร้างละเอียดจะแสดงได้ดังสมการ
ในระบบ natural units ซึ่งโดยปกติจะถูกใช้ในฟิสิกส์พลังงานสูง เมื่อ 1="ε" = "c" = "ħ" = 1 ค่าของค่าคงที่โคร
สร้างละเอียดจะแสดงได้เป็น
ระบบนี้การนิยามค่าของประจุอิเล็กตรอนจะมีค่าประมาณ "e" = √4π"α" ≈ 0.30282212
http://www.electron.rmutphysics.com/science-news/index.php?option=com_content&task=view&id=2525&Itemid=4
http://www.vcharkarn.com/vcafe/5851
https://th.wikibooks.org/wiki/%E0%B8%81%E0%B8%A5%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C%E0%B8%84%E0%B8%A7%E0%B8%AD%E0%B8%99%E0%B8%95%E0%B8%B1%E0%B8%A1:_%E0%B8%97%E0%B8%A4%E0%B8%A9%E0%B8%8E%E0%B8%B5%E0%B8%81%E0%B8%B2%E0%B8%A3%E0%B8%A3%E0%B8%9A%E0%B8%81%E0%B8%A7%E0%B8%99/%E0%B9%82%E0%B8%84%E0%B8%A3%E0%B8%87%E0%B8%AA%E0%B8%A3%E0%B9%89%E0%B8%B2%E0%B8%87%E0%B8%A5%E0%B8%B0%E0%B9%80%E0%B8%AD%E0%B8%B5%E0%B8%A2%E0%B8%94
http://topicstock.pantip.com/wahkor/topicstock/2009/07/X8073368/X8073368.html
โรงเรียนสุรวิวัฒน์ มหาวิทยาลัยเทคโนโลยีสุรนารี
โรงเรียนสุรวิวัฒน์ มหาวิทยาลัยเทคโนโลยีสุรนารี (อังกฤษ; Surawiwat School, Suranaree University of Technology) เป็นโรงเรียนในสังกัดสถานศึกษาค้นคว้าการเรียนรู้ วิทยาศาสตร์เทคโนโลยีและภาษา มหาวิทยาลัยเทคโนโลยีสุรนารี จัดตั้งขึ้นเมื่อ 22 พฤศจิกายน พ.ศ. 2557 ในคราวประชุมสภามหาวิทยาลัยเทคโนโลยีสุรนารี ครั้งที่ 6/2557 จัดการศึกษาในระดับมัธยมศึกษาปีที่ 1 - 6 โดยมีลักษณะเป็นโรงเรียนประจำ คล้ายคลึงกับโรงเรียนสาธิต
โรงเรียนสุรวิวัฒน์ มหาวิทยาลัยเทคโนโลยีสุรนารี จัดตั้งขึ้นเมื่อ 22 พฤศจิกายน พ.ศ. 2557 ในคราวประชุมสภามหาวิทยาลัยเทคโนโลยีสุรนารี ครั้งที่ 6/2557 เน้นการจัดการเรียนรู้ด้านวิทยาศาสตร์ เทคโนโลยี และภาษา สังกัดสถานศึกษาค้นคว้าการเรียนรู้ วิทยาศาสตร์เทคโนโลยีและภาษา มหาวิทยาลัยเทคโนโลยีสุรนารี จัดการศึกษาในระดับมัธยมศึกษาปีที่ 1 - 6 โดยมีลักษณะเป็นโรงเรียนประจำ คล้ายคลึงกับโรงเรียนสาธิต โดยมีการเปิดรับสมัครนักเรียนรุ่นแรกในปีการศึกษา 2559
หมายเหตุ คำนำหน้านามของผู้ดำรงตำแหน่งผู้อำนวยการ เป็นคำนำหน้านามในขณะนั้น
จูอี้
จูอี้ ( , ? — ค.ศ. 257) มีชื่อรองว่า จี้เหวิน เป็นขุนศึกแห่งง่อก๊กและเป็นบุตรชายของ จูหวน
เมื่อบิดาถึงแก่กรรมใน ค.ศ. 238 จูอี้ได้รับตำแหน่งแม่ทัพต่อจากบิดาแต่จูอี้กลับถูก ซุนหลิม ผู้สำเร็จราชการแผ่นดินสั่งประหารชีวิตเมื่อ ค.ศ. 257 เนื่องจากปล่อยให้เสบียงอาหารถูกกองทัพวุยก๊กเผาจนเสียหายระหว่างการก่อกบฏของ จูกัดเอี๋ยน ที่เมืองสิ่วชุ่น
กีฬาเยาวชนแห่งชาติ ครั้งที่ 33
กีฬาเยาวชนแห่งชาติ ครั้งที่ 33 () หรือ กีฬาเยาวชนแห่งชาติ 2560 () หรือเป็นที่รู้จักในชื่อ ชุมพร – ระนองเกมส์ เป็นมหกรรมกีฬาระดับชาติสำหรับเยาวชน และยุวชน ควบคุมโดยการกีฬาแห่งประเทศไทย ซึ่งจัดในจังหวัดชุมพร และ จังหวัดระนอง จัดขึ้นระหว่างวันที่ 16 ถึง 26 มีนาคม พ.ศ. 2560 จังหวัดชุมพร และจังหวัดระนองได้รับเกียรติเป็นเจ้าภาพกีฬาเยาวชนแห่งชาติ เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งแรกที่มีเจ้าภาพร่วมในการแข่งขันกีฬาเยาวชนแห่งชาติ
ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557การกีฬาแห่งประเทศไทย ได้มีมติให้จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33 นอกจากนี้ยังมีมติให้จังหวัดสงขลา เป็นเจ้าภาพกีฬาแห่งชาติ ครั้งที่ 45, จังหวัดเชียงราย เป็นเจ้าภาพกีฬาแห่งชาติ ครั้งที่ 46, จังหวัดศรีสะเกษ เป็นเจ้าภาพกีฬาแห่งชาติ ครั้งที่ 47, จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32 และจังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34
ตราสัญลักษณ์การแข่งขันกีฬาเยาวชนแห่งชาติ ครั้งที่ 33 เป็นรูปกรมหลวงชุมพรเขตรอุดมศักดิ์ ล้อมรอบไปด้วยเกลียวเคลื่อน และตราสัญลักษณ์ของจังหวัดชุมพร และจังหวัดระนอง ซึ่งเป็นเจ้าภาพร่วมกัน
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 33 ออกแบบมาสคอต มีทั้งหมด 3 ตัว ได้แก่ น้องมิตรภาพ น้องปูเจ้าฟ้า และน้องฉลามวาฬ ซึ่งเป็นสัตว์ที่พบได้มากใน 2 จังหวัดนี้
ซึ่งครั้งนี้ทางเจ้าภาพไม่ได้สร้างหมู่บ้านนักกีฬา แต่นักกีฬา และเจ้าหน้าที่จะได้พักที่โรงเรียน หรือหน่วยงานราชการทั่วจังหวัดชุมพร และจังหวัดระนอง
กีฬาเยาวชนแห่งชาติ ครั้งที่ 33 ได้จัดการแข่งขันทั้งหมด 46 กีฬา ซึ่งมากที่สุดนับตั้งแต่จัดการแข่งขันมา
สัญลักษณ์ของกีฬาเยาวชนแห่งชาติ ครั้งที่ 33 ประกอบด้วยรูปพลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ อยู่บนลายเกลียวคลื่นสีฟ้า สีเขียว และสีเหลือง ใต้เกลียวคลื่นเป็นรูปดาวสีแดง 14 ดวง ออกแบบโดยนายพรหมธีระ พรหมสถิต
ตุ๊กตาสัญลักษณ์ประจำการแข่งขันครั้งนี้มีทั้งหมด 3 ตัว โดยมีชื่อว่า "น้องมิตรภาพ" ซึ่งเป็นยุวชนทหารถือคบเพลิง, "น้องปูเจ้าฟ้า" ปูเจ้าฟ้า เป็นปูน้ำตกพบที่วนอุทยานน้ำตกหงาว จังหวัดระนอง และ "น้องฉลามวาฬ" ฉลามวาฬ เป็นสัตว์หายากของจังหวัดชุมพร พบได้ที่หมู่เกาะทะเลชุมพร ออกแบบโดยนายพรหมธีระ พรหมสถิต
เตียวเป๋า
เตียวเป๋า ( , ? — ค.ศ. 264) ขุนศึกแห่งง่อก๊กในช่วงปลายของ ยุคสามก๊ก
เตียวเป๋ามีส่วนสำคัญในการโค่นล้ม ซุนหลิม ผู้สำเร็จราชการแผ่นดินที่กุมอำนาจในราชสำนักและสถาปนา ซุนโฮ ขึ้นเป็นจักรพรรดิร่วมกับ เตงฮอง ขุนศึกชั้นผู้ใหญ่ที่รับใช้ง่อก๊กมาถึง 4 สมัยแต่เตียวเป๋ากลับถูกพระเจ้าซุนโฮประหารชีวิตด้วยพระองค์เองเมื่อ ค.ศ. 264 เนื่องจากเตียวเป๋ากราบทูลไม่เห็นด้วยกับการกระทำของพระเจ้าซุนโฮ
มงเทรอวอลลีย์แมสเตอส์ 2015
มงเทรอวอลลีย์แมสเตอส์ 2015 () เป็นการแข่งขันวอลเลย์บอลหญิง จัดขึ้นในมงเทรอ ประเทศสวิสเซอร์แลนด์ ระหว่างวันที่ 26–31 พฤษภาคม ค.ศ. 2015
กีฬาแห่งชาติ ครั้งที่ 47
กีฬาแห่งชาติ ครั้งที่ 47 () หรือเป็นที่รู้จักในนาม ศรีสะเกษเกมส์ เป็นมหกรรมกีฬาระดับชาติสำหรับประชาชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดศรีสะเกษ จัดขึ้นระหว่างวันที่ 18 - 28 พฤศจิกายน พ.ศ. 2563
จังหวัดศรีสะเกษได้เป็นเจ้าภาพกีฬาแห่งชาติ ครั้งที่ 47 ในปี พ.ศ. 2563 เมื่อวันที่ 2 พฤษภาคม พ.ศ. 2559 ในการประชุมคณะกรรมการการกีฬาแห่งประเทศไทย ครั้งที่ 6/2559 ซึ่งนับเป็นครั้งที่สองที่จังหวัดศรีสะเกษได้เป็นเจ้าภาพกีฬาแห่งชาติ หลังจากที่เคยเป็นเจ้าภาพในกีฬาแห่งชาติ ครั้งที่ 30
ในการประชุมคณะกรรมการการกีฬาแห่งประเทศไทย ครั้งที่ 6/2559 เมื่อวันที่ 2 พฤษภาคม พ.ศ. 2557 การกีฬาแห่งประเทศไทย ได้มีมติให้จังหวัดศรีสะเกษ เป็นเจ้าภาพกีฬาแห่งชาติ ครั้งที่ 47 นอกจากนี้ยังมีมติให้ จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32, จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33, จังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34 และจังหวัดเชียงราย เป็นเจ้าภาพกีฬาแห่งชาติ ครั้งที่ 46
กีฬาเยาวชนแห่งชาติ ครั้งที่ 34
กีฬาเยาวชนแห่งชาติ ครั้งที่ 34 () หรือ กีฬาเยาวชนแห่งชาติ 2561 () หรือเป็นที่รู้จักในชื่อ น่านเกมส์ เป็นมหกรรมกีฬาระดับชาติสำหรับเยาวชน และยุวชน ควบคุมโดยการกีฬาแห่งประเทศไทย ซึ่งจัดในจังหวัดน่าน จัดขึ้นระหว่างวันที่ 19 ถึง 29 มีนาคม พ.ศ. 2561.
ตราสัญลักษณ์การแข่งขันกีฬาเยาวชนแห่งชาติ ครั้งที่ 34 เป็นรูปพระธาตุแช่แห้ง ซึ่งเป็นพระธาตุคู่บ้านคู่เมืองของชาวจังหวัด และตราประจำจังหวัดน่าน ที่อยู่บนเรือยาวที่เป็นเอกลักณ์ของจังหวัดน่าน
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 34 ออกแบบมาสคอตเป็นรูปโค สัตว์พื้นเมืองของจังหวัดน่าน ให้ชื่อว่า “น้องโคนนทิ” มือข้างขวาถือคบเพลิง
ซึ่งครั้งนี้ทางเจ้าภาพไม่ได้สร้างหมู่บ้านนักกีฬา แต่นักกีฬา และเจ้าหน้าที่จะได้พักที่โรงเรียนทั่วจังหวัดน่าน.
คริส เฮมส์เวิร์ท
คริส เฮมส์เวิร์ท (; เกิด 11 สิงหาคม ค.ศ. 1983) เป็นนักแสดงชาวออสเตรเลีย เขาเป็นที่รู้จักอย่างดีจากบทคิม ไฮด์ ในซีรีส์โทรทัศน์เรื่อง "โฮมแอนด์อะเวย์" (2004) และธอร์ ในจักรวาลภาพยนตร์มาร์เวล ตั้งแต่ปี ค.ศ. 2011-จนถึงปัจจุบัน เฮมส์เวิร์ทยังเคยปรากฏในภาพยนตร์แนววิทยาศาสตร์เรื่อง "" (2009), แนวผจญภัยระทึกขวัญในเรื่อง "เกาะสวรรค์ขวัญผวา" (2009), แนวสยองขวัญในเรื่อง "แย่งตายทะลุตาย" (2012), แนวดาร์กแฟนตาซีในเรื่อง "สโนว์ไวท์และพรานป่า ในศึกมหัศจรรย์" (2012), ภาพยนตร์สงครามในเรื่อง "หน่วยรบพันธุ์สายฟ้า" (2012) และภาพยนตร์ชีวประวัติเรื่อง "อัดเต็มสปีด" (2013)
ในปี ค.ศ. 2015 เขาได้แสดงในภาพยนตร์แอคชันระทึกขวัญเรื่อง "ล่าข้ามโลก แฮกเกอร์มหากาฬ" ตามมาด้วยบทบาทตลกตลกขบขันของเนชันแนลแลมพูนที่มีการสร้างมาแล้วถึงห้าภาคอย่าง "วาเคชัน" ในเรื่อง "พักร้อนอลวน ครอบครัวอลเวง" และภาพยนตร์ชีวประวัติระทึกขวัญเรื่อง "หัวใจเพชฌฆาตวาฬมหาสมุทร" ปีต่อมา เฮมส์เวิร์ทมีบทบาทสมทบในภาพยนตร์เรื่อง "บริษัทกำจัดผี" ซึ่งเป็นภาคเริ่มต้นใหม่ และกลับมารับบทเป็นเคิร์ก จอร์จ ในภาพยนตร์ภาคต่อเรื่อง "สตาร์ เทรค"
ยูโรเปียนคัพ นัดชิงชนะเลิศ 1986
ฟุตบอลยูโรเปียนคัพรอบชิงชนะเลิศปี 1986 () เกิดขึ้นเมื่อวันที่ 7 พฤษภาคม ค.ศ. 1986 ที่สนาม รามอน ซานเชซ ปีซควน ของสโมสร เซบียา ที่ เมืองเซบีญ่า เป็นการพบกันของ สเตอัว บูคาเรสต์ ภายใต้การคุมทัพของกุนซือชาวโรมาเนีย และ บาร์เซโลนา ภายใต้การคุมทัพของกุนซือชาวอังกฤษ
โดยตลอด 120 นาทีทั้งสองทีมเสมอกัน 0 — 0 จึงต้องดวลจุดโทษผลปรากฏว่าเป็นสเตอัว บูคาเรสต์ที่แม่นกว่าเอาชนะไปได้ 2 — 0
ซุคฮอย ซู-35
เครื่องบินลำแรกถูกออกแบบช่วงปี ค.ศ.1980s, เมื่อบริษัทซุคฮอยพยายามที่จะพัฒนาเครื่องบินประสิทธิภาพสูง ซู-27 แฟลงเกอร์ , และในช่วงแรกรู้จักกันในชื่อ "ซู-27เอ็ม." ในภายหลังมีการออกแบบใหม่เป็น ซู-35 , การออกแบบใหม่นี้ได้รับ การปรับแต่ง อากาศพลศาสตร์ และความคล่องตัวที่เพิ่มมากขึ้น , การปรับปรุงระบบการบิน , พิสัยการบินที่ไกลกว่าเดิม , และเครื่องยนต์ที่แรงมากขึ้น. เครื่องทดสอบของ ซู-35 ลำแรก ดัดแปลมาจาก ซู-27 , และขึ้นบินครั้งแรกวันที่ 28 มิถุนายน ค.ศ.1988. หลังจากนั้นมันถูกสร้างขึ้นอีกมากกว่า 12 ลำ, มีบางลำถูกใช้โดยฝูงบินผาดแผลง รัสเซียน ไนท์. ซู-35ลำแรกถูกดัดแปลงกลายเป็น ซู-37 เทอร์มิเนเตอร์ ด้วยครอบครองเครื่องยนต์แบบปรับทิศทาง ซู-37 ถูกใช้ในฐานะตัวทดสอบเทคโนโลยีของ ซู-35. ช่วงสิ้นปี ค.ศ.1990s ซู-35ยูบี เป็นเครื่องบินฝึกสองที่นั่งได้ถูกสร้างขึ้นจำนวนหนึ่งลำ ซึ่งมีความคล้ายคลึงกับ ซู-30 อย่างมาก
ในปี ค.ศ.2003 บริษัทซุคฮอยลงมือปรับแต่งความทันสมัย ซู-27 ครั้งที่ 2 เพื่อผลิตเครื่องบินขับไล่ยุค 4++ เพื่อเป็นรอยต่อระหว่าง เครื่องบินขับไล่ที่เป็นมรดกตกทอดและเครื่องบินยุค 5 ซุคฮอย พีเอเค เอฟเอ ที่กำลังจะเข้ามา. การปรับแต่งนี้จะละทิ้ง ปีกคาร์นาด และ เบรกอากาศ , และยังนำ การปรับปรุงระบบการบิน , เรดาร์, เครื่องยนต์แบบปรับทิศ และ หน้าตัดเรดาห์ที่น้อยลง. ในปี 2008 มีการปรับปรุงอีกครั้ง, มีการตั้งชื่อ "ซู-35บีเอ็ม" อย่างผิดพลาดในสื่อ , ตั้งแต่มันเริ่มโครงการบินทดสอบที่เกี่ยวข้องกับเครื่องทดสอบทั้งสี่ลำ , หนึ่งในพวกมันได้หายไปในปี ค.ศ. 2009.
กองทัพอากาศรัสเซียได้สั่งซื้อซู-35จำนวน 98 ลำ, โดยกำหนดซู-35เอส, เป็นรุ่นที่ปรับปรุงใหม่ล่าสุดของซู-35 ซู-35 ทั้งสองแบบถูกนำไปเสนอขายให้กับหลายประเทศ, เช่น บราซิล, จีน, อินเดีย, อินโดนีเซีย, และเกาหลีใต้; มีเพียงแค่จีนเท่านั้นที่ได้สั่งซื้อจำนวนมาก โดยกำหนดการสั่งซื้อจำนวน 24 ลำ ในปลายปี ค.ศ.2015. อินโดนีเซียแสดงเจตนาที่จะซื้อ ซู-35เอส ประมาณ 8-10 ลำในปี ค.ศ.2015, แต่ยังไม่ได้ลงนามสัญญาซื้อขั้นสุดท้าย. ส่วนประเทศอื่นนั้นได้จัดซื้อเครื่องบินลำอื่นหรือไม่ก็หมดความสนใจกับ ซู-35. แต่เดิมบริษัทซุคฮอยมีแผนที่จะส่งออกซู-35จำนวน 160 ลำ ไปทั่วโลก, แต่ว่าการขายซู-35ถูกตัดเพราะว่ารุ่นใหม่ของ ซู-30,และการพัฒนาเครื่องบินล่องหนยุค 5,รวมไปถึงซุคฮอย พีเอเค เอฟเอ ของบริษัทซุคฮอยเอง
การพัฒนาที่เกี่ยวข้อง
อากาศยานที่เทียบเท่า
พระสิทธัตถพุทธเจ้า
พระสิทธัตถพุทธเจ้า () เป็นพระพุทธเจ้าพระองค์ที่ 16 ในพุทธวงศ์ของพระโคตมพุทธเจ้า ตรัสรู้เมื่อ 94 มหากัปที่แล้ว
พระสิทธัตถพุทธเจ้า มีพระนามเดิมว่าเจ้าชายสิทธัตถะ เป็นพระราชโอรสในพระเจ้าอุเทนและพระนางสุผัสสาแห่งกรุงเวภาระ ประสูติที่วีริยราชอุทยาน มีปราสาท 3 หลังเป็นที่ประทับคือ โกกาสะ อุปละ และโกกนุทะ (อรรถกถาว่าปทุมะ) และมีพระสนมกำนัล 48,000 นาง เมื่อเจริญวัยได้ทรงอภิเษกสมรสกับพระนางสุมนา มีพระโอรสด้วยกันพระองค์หนึ่งคือ เจ้าชายอนูปมะ
เมื่อพระชนมายุได้หมื่นปี ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยประทับพระวอทองเสด็จออกผนวช โดยมีข้าราชบริพารแสนโกฏิคนออกบวชตามเสด็จ พระองค์ทรงบำเพ็ญเพียรอยู่ 10 เดือน ถึงวันเพ็ญเดือนหก ได้เสวยข้าวมธุปายาสที่ธิดาพราหมณ์ชื่อนางสุเนตตานำมาถวาย แล้วไปประทับพักกลางวันป่าพุทรา ทรงได้รับหญ้า 8 กำที่คนเฝ้าไร่ข้าวเหนียวชื่อวรุณะนำมาถวาย ทรงนำมาปูรองประทับนั่งที่โคนต้นกะหนานปลิง () บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า
หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่อโนมาราม กรุงกาญจนเวฬุ ขณะพระชนมายุ 100,000 พรรษา
พระสิทธัตถพุทธเจ้ามีคู่อัครสาวกนามว่าพระสัมพละและพระสุมิตตะ คู่อัครสาวิกาคือพระสีวลาเถรีและพระสุรามา และพระเรวตะเป็นพระอุปัฏฐาก
ในสมัยพระสิทธัตถพุทธเจ้า พระโคตมพุทธเจ้าเสวยพระชาติเป็นดาบสทรงอภิญญา มีชื่อมงคล ได้ถวายผลหว้าแก่พระพุทธเจ้าพระองค์นั้น จึงทรงพยากรณ์ว่ามงคลดาบสจะได้ตรัสรู้เป็นพระพุทธเจ้าในอีก 94 กัปข้างหน้า
วราวุธ บูรพาชยานนท์
วราวุธ บูรพาชยานนท์ (ชื่อเล่น: โป้ง) เกิดในจังหวัดราชบุรี เมื่อวันที่ 23 พฤศจิกายน พ.ศ. 2520 เป็นนักร้อง นักแสดง และนายแบบชาวไทย เป็นลูกชายคนสุดท้องของทางครอบครัว "บูรพาชยานนท์" ในจำนวนพี่น้อง 2 คน โดยมีพี่สาว 1 คนซึ่งเสียชีวิตไปตั้งแต่เขายังเด็ก
ด้านการศึกษาจบการศึกษาในระดับชั้นอนุบาลที่ โรงเรียนอนุบาลไผทวิทยา ในจังหวัดนครปฐม จากนั้นจึงมาศึกษาต่อในระดับชั้นประถม จนสำเร็จการศึกษาในระดับชั้นมัธยมปลายจาก โรงเรียนบุรีรัมย์พิทยาคม ปัจจุบันสำเร็จการศึกษาระดับปริญญาตรี คณะวิศวกรรมศาสตร์ มหาวิทยาลัยศรีปทุม
วราวุธเข้าสู่วงการมาจากการถ่ายแบบ ในฐานะนายแบบวัยรุ่น ตั้งแต่ปีพ.ศ. 2536 เป็นต้นมา เริ่มมีผลงานในด้านการถ่ายแบบเป็นครั้งแรกกับทาง นิตยสารเธอกับฉัน และมีผลงานการถ่ายแบบนิตยสารวัยรุ่นตามมาติดๆ ได้แก่ เดอะบอย, เธอกับฉัน,พจน์อานนท์,อานนท์, ANGEL, BOOM เป็นต้น
นอกจากนี้ยังมีผลงานเพลงกับทางค่ายกลิทซ์ ที่อยู่ในเครือของบริษัท จีเอ็มเอ็ม แกรมมี่ เมื่อปีพ.ศ. 2537 อัลบั้มเพลงชุดแรกในแนว Pop / Dance ใช้ชื่ออัลบั้มว่า "ต.กับ จ. (Body & Soul)" โดยมีการเปิดตัวต่อสื่อมวลชน และออกวางจำหน่ายทั่วประเทศในเดือนพฤศจิกายน พ.ศ. 2537 โดยอัลบั้มชุดนี้มีเพลงโปรโมทหลักคือ โป้งแปะ, ต.กับจ., รักคืออะไร และเพลง ไม่ยอมเสียเธอ
ส่วผลงานการแสดง ได้แก่ ภาพยนตร์เพื่อเพื่อน เพื่อฝัน เพื่อวันเกียรติยศ, ละครสื่อสิเน่หา, ละครเลือดสามสี, ละครพื้นบ้านสังข์ทอง, ละครพื้นบ้านนิลมณี, ละครพื้นบ้านอิเหนาและละครเรื่องรัตตมณี ร.ศ. 220 เป็นต้น
ปัจจุบันได้หันหลังใหักับวงการบันเทิง ปัจจุบันเขามีธุรกิจส่วนตัวในด้านการรับเหมาก่อสร้าง บริษัท นีโอ เทคนิคอล ที่รับงานสร้างบ้าน อพาร์ทเมนท์ โรงงาน โรงพยาบาล ฯลฯ ด้านชีวิตส่วนตัวแต่งงานแล้วกับสาวนอกวงการชื่อ "คริส" เมื่อปีพ.ศ. 2558
วอลเลย์บอลชายชิงแชมป์สโมสรโลก 2016
วอลเลย์บอลชายชิงแชมป์สโมสรโลก 2016 () เป็นครั้งที่ 12 ของการแข่งขัน จัดขึ้นในเบชิม ประเทศบราซิล ระหว่างวันที่ 18–23 ตุลาคม ค.ศ. 2016
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ซาดากรูเซย์รูโวเลย์
ซาดากรูเซย์รูโวเลย์ () เป็นสโมสรวอลเลย์บอลอาชีพในเบโลโอรีซอนชี รัฐมีนัสเชไรส์ โดยทีมนี้เข้าแข่งขันในบราซิลเลียนซูเปอร์ลีกา และเป็นแชมป์ในฤดูกาล2011–12, 2013–14 และ 2014–15. ในการแข่งขันชิงแชมป์อเมริกาใต้ทีมได้แชมป์ในปีค.ศ. 2012, 2014 และ 2016
เปอกันโอละฮ์รากานาซีโยนัล
เปอกันโอละฮ์รากานาซีโยนัล (; ) เป็นมหกรรมกีฬาที่จัดขึ้นทุก 4 ปี ในประเทศอินโดนีเซีย ผู้เข้าร่วมแข่งขันคือนักกีฬาจากทุกจังหวัดของประเทศอินโดนีเซีย
กีฬารักบี้ฟุตบอลในกีฬาแห่งชาติครั้งที่ 44
กีฬารักบี้ฟุตบอลในกีฬาแห่งชาติ ครั้งที่ 44 จัดแข่งขันที่สนามฟุตบอลบึงบอระเพ็ด จังหวัดนครสวรรค์ กำหนดแข่งขันระหว่างวันที่ 11–21 ธันวาคม พ.ศ. 2558
เอียวเก๋า
เอียวเก๋า () (ค.ศ. 221 - ค.ศ. 278) มีชื่อรองว่า จูจื่อ เป็นแม่ทัพแห่งราชวงศ์จิ้นตะวันตกซึ่งในอดีตเคยรับใช้ วุยก๊ก มาก่อน
เอียวเก๋าเกิดเมื่อ ค.ศ. 221 ในปีที่ 2 แห่งรัชสมัย พระเจ้าโจผี ปฐมจักรพรรดิแห่งราชวงศ์วุยเป็นหลานตาของ ซัวหยง ขุนนางนักประวัติศาสตร์คนสำคัญในช่วงปลาย ราชวงศ์ฮั่นตะวันออก ซึ่งพี่สาวของเขาได้เป็นภรรยาคนที่ 3 ของ สุมาสู บุตรชายคนโตของ สุมาอี้ อัครมหาเสนาบดีแห่งวุยก๊กโดยในภายหลังเมื่อสุมาเอี๋ยนได้สถาปนาตนเองเป็น จักรพรรดิจิ้นหวู่ และสถาปนาราชวงศ์จิ้นตะวันตกใน ค.ศ. 265 ก็ได้สถาปนาหยางฮูหยินผู้เป็นป้าสะใภ้เป็น พระพันปีหลวง
ต่อมาเอียวเก๋าได้เข้าพิธีสมรสกับบุตรสาวของ แฮหัวป๋า โดยมี แฮหัวหุย เป็นพ่อสื่อซึ่ง เฉินโซ่ว ได้บันทึกถึงเรื่องราวของเอียวเก๋าไว้ว่ามีความอัจฉริยะ มีความสามารถและมีรูปร่างที่สง่ารวมถึงมีหนวดเคราที่สวยงามเมื่อแฮหัวป๋าผู้เป็นพ่อตาได้แปรพักตร์ไปรับใช้ จ๊กก๊ก ใน ค.ศ. 249 นั้นตรงกับช่วงที่สุมาอี้ได้ก่อการกบฏต่อ โจซอง ผู้สำเร็จราชการแผ่นดินทำให้เอียวเก๋าตกเป็นเป้าเนื่องจากมีความสัมพันธ์กับตระกูลแฮหัวซึ่งจงรักภักดีกับตระกูลโจแต่เอียวเก๋าก็รอดมาได้เนื่องจากในตอนนั้นเขายังเป็นแค่ขุนนางชั้นผู้น้อยในรัชสมัย พระเจ้าโจมอ และ พระเจ้าโจฮวน จนกระทั่ง ค.ศ. 264 เอียวเก๋าได้เตือน สุมาเจียว น้องชายของสุมาสูซึ่งตอนนั้นเป็น จิ้นอ๋อง ให้ระวัง จงโฮย ขุนศึกคนสำคัญที่มีชื่อเสียงจากการพิชิตจ๊กก๊กว่าอาจจะก่อกบฏซึ่งจงโฮยก็ได้ก่อกบฏจริง ๆ ทำให้เมื่อปราบกบฏจงโฮยลงได้แล้วสุมาเจียวได้เลื่อนตำแหน่งให้เอียวเก๋าเป็นที่ปรึกษาส่วนตัวของสุมาเจียว
ต่อมา ค.ศ. 265 สุมาเจียวถึงแก่อสัญกรรมสุมาเอี๋ยนผู้เป็นบุตรชายได้เป็นจิ้นอ๋องสืบต่อมาจากนั้นไม่นานได้บีบให้พระเจ้าโจฮวนสละราชบัลลังก์พร้อมกับสถาปนาตนเองขึ้นเป็นปฐมจักรพรรดิแห่งราชวงศ์จิ้นตะวันตกทำให้ราชวงศ์วุยสิ้นสุดลงโดยพระเจ้าสุมาเอี๋ยนได้ตั้งเอียวเก๋าให้เป็นดยุคแต่เขาปฏิเสธไปทำให้เอียวเก๋าได้ถูกส่งไปเป็นเจ้าเมืองเกงจิ๋วซึ่งเอียวเก๋าเป็นเจ้าเมืองที่มีคุณธรรมทำให้ในบางครั้งมีชาวง่อที่ทนการปกครองของ พระเจ้าซุนโฮ ไม่ไหวอพยพเข้ามา
ใน ค.ศ. 277 เอียวเก๋าได้วางแผนการรบเพื่อพิชิตง่อก๊กอันเนื่องมาจากความไม่พอใจที่ ลกข้อง แม่ทัพใหญ่ของง่อก๊กผู้เป็นบุตรชายของอดีตแม่ทัพใหญ่ ลกซุน ซึ่งสนิทกับเอียวเก๋ากลับถูกปลดออกจากตำแหน่งซึ่งเขาได้เข้าไปกราบทูลให้พระเจ้าสุมาเอี๋ยนยกทัพไปแต่พระองค์กลับระแวงว่าเอียวเก๋าจะไปเข้ากับง่อก๊กจึงได้มีบัญชาให้เขากลับมารับราชการที่เมืองหลวง ลกเอี๋ยง หลังจากนั้นเอียวเก๋าก็ล้มป่วย
เอียวเก๋าถึงแก่กรรมเมื่อ ค.ศ. 278 ขณะอายุได้ 57 ปีแต่ก่อนที่เอียวเก๋าจะสิ้นใจได้กราบทูลให้พระเจ้าสุมาเอี๋ยนมีบัญชาแต่งตั้งให้ เตาอี้ หลานชายของ เตาจี๋ อดีตเสนาธิการของ โจโฉ เป็นแม่ทัพใหญ่ในการไปตีง่อก๊ก
เอ็กโซ
เอ็กโซ (Exo หรือ EXO) อาจหมายถึง
Exo เป็นคำอุปสรรคจากภาษากรีก ἔξω (éksō) หมายถึงด้านนอกหรือภายนอก อาทิเช่น
เตาจี๋
เตาจี๋ ( , ? — ค.ศ. 224) มีชื่อรองว่า Bohou เป็นเสนาบดีและเสนาธิการแห่งวุยก๊กในช่วง ยุคสามก๊ก และเป็นปู่ของ เตาอี้ แม่ทัพใหญ่ผู้พิชิตง่อก๊ก
โอสุ!
osu! () เป็นเกมฟรีแวร์ที่พัฒนาโดย Dean Herbert โดยมีพื้นฐานจากเกม โอ๊ทส์! ทาทาคาเอะ! โอเอนดัน, ไทโกะโนะทะสึจิน, โอทูแจม และบีทมาเนีย ทูดีเอกซ์ โดยเริ่มแรก เกมนี้ทำมาสำหรับไมโครซอฟท์ วินโดวส์แต่ภายหลังได้ถูกพอร์ทสำหรับระบบปฏิบัติการอื่นๆ ได้แก่ แมคโอเอส, ไอโอเอส, ลินุกซ์, แอนดรอยด์และวินโดวส์โฟน
กรมการแพทย์
กรมการแพทย์ เป็นหน่วยงานสังกัดกระทรวงสาธารณสุข ดำเนินการเกี่ยวกับการแพทย์ เช่น การพัฒนาการแพทย์ ศึกษา วิเคราะห์ วิจัยเกี่ยวกับการแพทย์ เป็นต้น
พระบาทสมเด็จพระมงกุฎเกล้าเจ้าอยู่หัว (รัชกาลที่ 6) ทรงพระกรุณาโปรดเกล้าฯ ให้รวมการสุขาภิบาล กระทรวงนครบาล และกรมประชาภิบาล กระทรวงมหาดไทย ตั้งเป็น กรมสาธารณสุข สังกัดกระทรวงมหาดไทย จนในรัชสมัยพระบาทสมเด็จพระเจ้าอยู่หัวอานันทมหิดล รัฐบาลจอมพล ป. พิบูลสงคราม แต่งตั้งคณะกรรมการการพิจารณาจัดการปรับปรุง เพื่อรวบรวมกิจการแพทย์และสาธารณสุข ยกเว้นการแพทย์ของทหาร ตำรวจและการรถไฟ และมีมติให้ตั้ง กระทรวงสาธารณสุข จึงถือกำเนิดกรมการแพทย์ เมื่อวันที่ 10 มีนาคม พ. ศ. 2485 
ตามกฎกระทรวงแบ่งส่วนราชการกรมการแพทย์ กระทรวงสาธารณสุข พ. ศ. 2545 ได้กำหนดให้กรมการแพทย์มีภารกิจในการพัฒนาวิชาการด้านการบำบัดรักษาและฟื้นฟูสมรรถภาพทางการแพทย์ฝ่ายกาย โดยมีอำนาจหน้าที่ดังต่อไปนี้
พระติสสพุทธเจ้า
พระติสสพุทธเจ้า () เป็นพระพุทธเจ้าพระองค์ที่ 17 ในพุทธวงศ์ของพระโคตมพุทธเจ้า ตรัสรู้เมื่อ 92 มหากัปที่แล้ว
พระติสสพุทธเจ้า มีพระนามเดิมว่าเจ้าชายติสสะ เป็นพระราชโอรสในพระเจ้าชนสันทะและพระนางปทุมาแห่งกรุงเขมกะ ประสูติที่วีริยราชอุทยาน มีปราสาท 3 หลังเป็นที่ประทับคือ คุณเสลา นาทิยะ และนิสภะ และมีพระสนมกำนัล 30,000 นาง เมื่อเจริญวัยได้ทรงอภิเษกสมรสกับพระนางสุภัททา มีพระโอรสด้วยกันพระองค์หนึ่งคือ เจ้าชายอานนท์
เมื่อพระชนมายุได้ 7,000 ปี ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยทรงม้าชื่อโสนุตตระเสด็จออกผนวช โดยมีข้าราชบริพารหนึ่งโกฏิออกบวชตามเสด็จ พระองค์ทรงบำเพ็ญเพียรอยู่ครึ่งเดือน ถึงวันเพ็ญเดือนหก ได้เสวยข้าวมธุปายาสที่ธิดาของเศรษฐีชื่อวีระนำมาถวาย แล้วไปประทับพักกลางวันที่สลลวัน ทรงได้รับหญ้า 8 กำที่คนเฝ้าไร่ข้าวเหนียวชื่อวิชิตสังคามกะนำมาถวาย ทรงนำมาปูรองประทับนั่งที่โคนต้นรกฟ้า () บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า
หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่นันทาราม กรุงสุนันทวดี ขณะพระชนมายุ 100,000 พรรษา
พระติสสพุทธเจ้ามีคู่อัครสาวกนามว่าพระพรหมเทวะและพระอุทยะ คู่อัครสาวิกาคือพระผุสสาและพระสุทัตตา และพระสมคะเป็นพระอุปัฏฐาก
ในสมัยพระติสสพุทธเจ้า พระโคตมพุทธเจ้าเสวยพระชาติเป็นพระมหากษัตริย์พระนามว่าสุชาต ได้สละราชสมบัติออกผนวชเป็นฤๅษี เมื่อทราบว่าพระพุทธเจ้าอุบัติขึ้นแล้ว จึงทรงถือดอกดอกมณฑารพ ดอกปทุม และดอกปาริชาต ไปกั้นถวายเป็นร่ม จึงทรงพยากรณ์ว่าสุชาตฤๅษีจะได้ตรัสรู้เป็นพระพุทธเจ้าในอีก 92 กัปข้างหน้า
เจ้าหญิงตองตา
เจ้าหญิงตองตา (Princess of Taungtha; พ.ศ. 2394 - พ.ศ. 2422) ทรงมีพระนามเดิมคือ เจ้าหญิงศรีประภาเทวี (Sri Prabha Devi) เจ้าหญิงทรงเป็นเจ้าหญิงแห่งราชวงศ์คองบอง
เจ้าหญิงศรีประภาเทวี หรือ เจ้าหญิงตองตาทรงเป็นพระราชธิดาลำดับที่ 16 ของพระเจ้ามินดง ซึ่งประสูติแต่เจ้าจอมมารดากอนิทวา พระองค์ประสูติที่พระราชวังอมรปุระ กรุงอมรปุระ ซึ่งขณะนั้นอยู่ในรัชกาลของพระเจ้าพุกามแมง ดังนั้นทรงเป็นพระราชธิดาซึ่งประสูตินอกเศวตฉัตร เจ้าหญิงทรงมีพระเชษฐา พระเชษฐภคินีและพระขนิษฐาร่วมบิดามารดา 9 พระองค์ดังนี้
เจ้าชายมินดง พระราชบิดาของเจ้าหญิงในขณะนั้นทรงรอบรวมกองกำลังเข้ายึดพระราชอำนาจจากพระเจ้าพุกามแมง ผู้เป็นพระเชษฐา พระองค์สละราชสมบัติในปี พ.ศ. 2396 พระเจ้ามินดงได้ครองราชสมบัติสืบต่อมา พระเจ้ามินดงทรงย้ายราชธานีไปยังกรุงมัณฑะเลย์ ในปีพ.ศ. 2400 ทรงได้รับการอภิบาลในราชสำนักที่มัณฑเลย์ เจ้าหญิงได้รับพระราชทานศักดินา "ตองตา" (Taungtha ) จากพระเจ้ามินดง จึงทำให้มีบรรดาศักดิ์เป็น "เจ้าหญิงแห่งตองตา" และกลายเป็นพระนามที่เรียกขานกันว่า "เจ้าหญิงตองตา"
เกิดความวุ่นวายทางการเมืองในปีสุดท้ายของรัชกาลพระเจ้ามินดง ปี พ.ศ. 2421 พระนางซินผิ่วมะฉิ่น พระมเหสีตำหนักกลางในพระเจ้ามินดง และอัครมหาเสนาบดีในพระเจ้ามินดง คือ เกงหวุ่นมินจี ซึ่งเป็นพันธมิตรของพระนางซินผิ่วมะฉิ่น และเต่งกะด๊ะมินจี เสนาบดีผู้มีอิทธิพลในสภาลุดต่ออีกคนหนึ่ง ได้ก่อการรัฐประหารวังหลวงพม่า พ.ศ. 2421 - 2422 โดยดำเนินการแต่งตั้งเจ้าชายธีบอ หนึ่งในพระโอรสของพระเจ้ามินดง และเป็นพระอนุชาต่างมารดาในเจ้าหญิงตองตา ขึ้นเป็นองค์รัชทายาท พระนางซินผิ่วมะฉิ่นและเกงหวุ่นมินจีดำเนินการจับกุมพระราชโอรส ผู้มีสิทธิในราชบัลลังก์และพระราชธิดารวมถึงเจ้าจอมมารดา บางพระองค์ มาสังหารหมู่เพื่อเปิดทางให้เจ้าชายธีบอขึ้นครองราชย์เป็น พระเจ้าธีบอ ได้โดยง่าย เจ้าหญิงตองตาทรงเป็นหนึ่งในราชนิกูลที่ถูกจับกุมตามคำสั่งของพระนางชินผิ่วมะฉิ่นในวันที่ 6 พฤศจิกายน พ.ศ. 2421 พร้อมพระราชธิดาองค์อื่นๆ ที่พระนางชินผิ่วมะฉิ่นเกรงว่าจะเป็นภัยต่อราชบัลลังก์ โดยเหล่าพระราชโอรสและพระราชธิดาที่ประสูติแต่เจ้าจอมมารดากอนิทวาล้วนถูกจับกุม ซึ่งไม่มีการกล่าวถึงการสิ้นพระชนม์ของเจ้าหญิงตองตา แต่นักประวัติศาสตร์คาดว่าอาจจะทรงถูกปลงพระชนม์ตามคำสั่งของพระนางซินผิ่วมะฉิ่นในราววันที่ 13 - 18 กุมภาพันธ์ พ.ศ. 2422 ณ พระราชวังมัณฑะเลย์ สิริพระชนมายุ 28 พรรษา
แฮหัวโฮ
แฮหัวโฮ () ขุนศึกแห่งวุยก๊กในช่วง ยุคสามก๊ก
แฮหัวโฮเป็นบุตรชายของ แฮหัวเอี๋ยน ขุนศึกรุ่นก่อตั้งวุยก๊กมีความสามารถในการพูดใน การบุกขึ้นเหนือของจูกัดเหลียง แฮหัวโฮเป็นรองแม่ทัพภายใต้การบังคับบัญชาของ สุมาอี้ ออกรบต่อสู้กับ จ๊กก๊ก
งักหลิม
งักหลิม ( ? — ค.ศ. 257) ขุนศึกแห่งวุยก๊กในช่วงปลายของ ยุคสามก๊ก เป็นบุตรชายของ งักจิ้น ยอดขุนศึกรุ่นแรกของ โจโฉ ผู้ก่อตั้งวุยก๊ก
งักหลิมถึงแก่กรรมเมื่อ ค.ศ. 257 ด้วยฝีมือของ จูกัดเอี๋ยน ในระหว่างที่จูกัดเอี๋ยนกำลังก่อกบฏเนื่องจากได้รับจดหมายลับจาก กาอุ้น
โอเวอร์ไซส์..ทลายพุง
โอเวอร์ไซส์ ทลายพุง () เป็นภาพยนตร์ไทยแนวตลก ที่ออกฉายเมื่อวันที่ 23 มีนาคม พ.ศ. 2560 นำแสดงโดย ปราโมทย์ ปาทาน , ณัฐจารี หรเวชกุล และ ศุภวิชญ์ มีเปรมวัฒนา เป็นภาพยนตร์เรื่องแรกของค่าย ที โมเมนต์
ทอม ฮิดเดิลสตัน
ทอมัส วิลเลียม "ทอม" ฮิดเดิลสตัน (; เกิด 9 กุมภาพันธ์ ค.ศ. 1981) เป็นนักแสดงชาวอังกฤษ เขาเริ่มต้นอาชีพด้วยการปรากฏตัวที่โรงละครเวสต์เอ็นด์เรื่อง "ซิมเบอลีน" (2007) และ "อีวานอฟ" (2008) ซึ่งทำให้เขาชนะรางวัลลอเรนซ์โอลิวีเอร์ สาขานักแสดงหน้าใหม่ยอดเยี่ยม จากการแสดงในเรื่อง "ซิมเบอลีน" และเสนอชื่อเข้าชิงในสาขาเดียวกันจากการแสดงเป็นกัสซีโอในเรื่อง "โอเทลโล"
เขาได้รับความสนใจจากสาธารณชนอย่างกว้างขวางเมื่อได้รับบทเป็นโลกิในจักรวาลภาพยนตร์มาร์เวลที่ได้ปรากฏตัวในภาพยนตร์เรื่อง "ธอร์ เทพเจ้าสายฟ้า" (2011), "ดิ อเวนเจอร์ส" (2012), "ธอร์ เทพเจ้าสายฟ้าโลกาทมิฬ" (2013) และ "ศึกอวสานเทพเจ้า" (2017) ในปี ค.ศ. 2011 เขาได้รับรางวัลเอ็มไพร์อวอร์ด สาขานักแสดงชายหน้าใหม่ยอดเยี่ยม และได้รับการเสนอชื่อเข้าชิงรางวัลแบฟตาไรซิงสตาร์อวอร์ด ฮิดเดิลสตันยังปรากฏอยู่ในภาพยนตร์เรื่อง "ม้าศึกจารึกโลก" (2011) ของสตีเวน สปีลเบิร์ก, "The Deep Blue Sea" (2011), ภาพยนตร์รักตลกเรื่อง "คืนบ่มรักที่ปารีส" (2011) ของวูดดี อัลเลน, ในซีรีส์ "Henry IV" และ "Henry V" ช่องบีบีซีในปี ค.ศ. 2012 และภาพยนตร์รักเรื่อง "แวมไพร์อันเดอร์กราวนด์" (2013)
ในช่วงปลายปี ค.ศ. 2013 และต้นปี 2014 ฮิดเดิลสตันได้รับบทนำในละครเวทีเรื่อง "Coriolanus" ที่โรงละครดอนมาร์แวร์เฮาส์ และได้รับรางวัลอีฟนิงสแตนดาร์ดเธียเตอร์อวอร์ด ในสาขานักแสดงนำชายยอดเยี่ยม ในปี ค.ศ. 2015 เขาได้แสดงภาพยนตร์ของกิลเยอร์โม เดล โตโรในเรื่อง "ปราสาทสีเลือด", ของเบน วีทลีย์ในเรื่อง "ตึกระทึกเสียดฟ้า" และรับบทเป็นแฮงก์ วิลเลียมส์ นักร้องเพลงคันทรีที่ยิ่งใหญ่ในภาพยนตร์เรื่อง "I Saw The Light"
ในปี ค.ศ. 2016 เขาได้แสดงและเป็นผู้อำนวยการผลิตของเอเอ็มซี / บีบีซี ในมินิซีรีส์เรื่อง "The Night Manager" ซึ่งเขาได้รับการเสนอชื่อเข้าชิงรางวัลไพรม์ไทม์เอ็มมีอวอร์ด 2 รางวัล ในสาขานักแสดงชายยอดเยี่ยม ประเภทมินิซีรีส์หรือภาพยนตร์ และการแสดงดีเด่น ประเภทมินิซีรีส์ และได้รับรางวัลลูกโลกทองคำเป็นครั้งแรกในสาขานักแสดงนำชายยอดเยี่ยมจากซีรีส์ขนาดสั้นหรือภาพยนตร์สำหรับฉายทางโทรทัศน์
บัลเคนครอยซ์
บัลเคนเคราซ์เป็นตราสัญลักษณ์ไม้กางเขนเหล็กแบบตรงเป็นสัญลักษณ์ประจำของกองทัพเวร์มัคท์และขยายสาขาในสงครามโลกครั้งที่สอง,มันถูกใช้โดยเฮร์ (กองทัพบก),ลุฟท์วัฟเฟอ (กองทัพอากาศ) และครีมารีเนอ (กองทัพเรือ).
เตียวอุ๋น
เตียวอุ๋น ( , ? — ?) ขุนศึกแห่ง วุยก๊ก ในช่วง ยุคสามก๊ก ซึ่งก่อนหน้านั้นได้เคยรับใช้ เล่าเปียว เจ้าเมือง เกงจิ๋ว
เมื่อ โจโฉ ยกกองทัพลงใต้ทางฝ่ายเกงจิ๋วซึ่งในขณะนั้นปกครองโดย เล่าจ๋อง บุตรชายของเล่าเปียวที่ถึงแก่กรรมไปก่อนหน้านั้นไม่นานก็เกรงว่าจะไม่ปลอดภัยจึงได้ยอมแพ้ต่อโจโฉเตียวอุ๋นจึงได้มารับใช้วุยก๊กสืบต่อมาซึ่งเตียวอุ๋นถึงแก่กรรมเมื่อใดไม่มีหลักฐาน
แต่สามก๊กฉบับวรรณกรรมของ ล่อกวนตง ได้กล่าวไว้ว่าก่อนเกิด ศึกผาแดง ใน ค.ศ. 208 โจโฉได้สั่งประหารเตียวอุ๋นซึ่งเป็นแม่ทัพเรือของวุยก๊กพร้อมกับ ชัวมอ แม่ทัพเรืออีกคนหนึ่งตามแผนของ จิวยี่ แม่ทัพใหญ่ของ ง่อก๊ก อันนำไปสู่ความพ่ายแพ้อย่างยับเยินของโจโฉในสงครามครั้งนั้น
มะซะโตะ อะกิฮะระ
มะซะโตะ อะกิฮะระ เป็นผู้กำกับภาพยนตร์ชาวญี่ปุ่น
เล่าเตา
เล่าเตา ( ? — ?) ขุนนางแห่งจ๊กก๊กในช่วง ยุคสามก๊ก
แต่เดิมเล่าเตารับใช้ เล่าเปียว กระทั่งช่วง ศึกผาแดง เมื่อ ค.ศ. 208 เมื่อ เล่าจ๋อง บุตรชายของเล่าเปียวซึ่งได้เป็นเจ้าเมืองแทนบิดาได้ยอมแพ้ต่อ โจโฉ ทำให้ 4 หัวเมืองทางใต้ของเกงจิ๋วได้ประกาศเป็นอิสระหลังจากสงครามครั้งนั้น เล่าปี่ ได้ยกกองทัพมาปราบ 4 หัวเมืองนั้นเพื่อใช้เป็นฐานในการเข้ายึดเอ๊กจิ๋วของ เล่าเจี้ยง ซึ่งเล่าเตาได้ยอมแพ้ต่อเล่าปี่
ซอลต์เบ
นูสเรต โกเช (; ค.ศ. 1983 – ) หรือที่รู้จักในนาม ซอลต์เบ () เป็นชาวตุรกี ผู้เป็นเจ้าของร้านอาหารนูสเรต (Nusr-Et) ซึ่งศิลปะการปรุงอาหารและเตรียมเนื้อสัตว์ของเขาได้เป็นที่รู้จักทางอินเทอร์เน็ต
โกเชเป็นที่รู้จักอย่างกว้างขวางในช่วงเดือนมกราคม ค.ศ. 2017 จากลีลาการแล่เนื้อของเขา และเมื่อถามเกี่ยวกับเนื้อสัตว์ที่เขาชื่นชอบ เขาก็ได้กล่าวติดตลกว่าเขาเป็นมังสวิรัติ
ชื่อเสียงของเขามาจากวิดีโอไวรัลชื่อ "ออตโตมันสเต๊ก" ซึ่งโพสต์เมื่อวันที่ 7 มกราคม ค.ศ. 2017 กับบัญชีนูสเรตซึ่งเป็นร้านอาหารของเขาในทวิตเตอร์ โดยมีผู้เข้าชมถึง 10 ล้านครั้งในอินสตาแกรม จากนั้นเขาได้รับการขนานนามว่า "ซอลต์เบ" จากความโดดเด่นของท่วงท่าโรยเกลือ เขาได้รับการสัมภาษณ์ในภายหลังโดยเครือข่ายเอ็นบีซี นิวส์ ซึ่งเขากล่าวว่า "รูปร่างของเนื้อและรสชาติของมันเริ่มต้นจากด้านบนลงมา ซึ่งเป็นส่วนหนึ่งของกระผม ส่วนความรู้สึกทั้งหมดของกระผม จะมาจากด้านในของเนื้อสัตว์เมื่อโรยเกลือลงบนเนื้อ"
เคาเจ้ง
เคาเจ้ง ( , ? — ค.ศ. 222) มีชื่อรองว่า เหวินซิ่ว เป็นเสนาบดีแห่งจ๊กก๊กในช่วง ยุคสามก๊ก
เคาเจ้งเกิดที่เมืองยีหลำเป็นญาติกับ เขาเฉียว หมอดูชื่อดังที่เคยทำนายโชคชะตาให้กับ โจโฉ ทำให้มีความสามารถในการทำนายดวงชะตาและทำนายลักษณะของคนต่อมาได้เข้ามารับใช้ เล่าเจี้ยง ในตำแหน่งที่ปรึกษา
ต่อมาเมื่อเล่าเจี้ยงได้ยอมแพ้ต่อ เล่าปี่ ทำให้เคาเจ้งได้เข้ามารับใช้เล่าปี่ในตำแหน่งที่ปรึกษาจากนั้นใน ค.ศ. 221 เมื่อเล่าปี่ได้สถาปนาตนเองเป็นจักรพรรดิแห่งราชวงศ์จ๊กก็ได้แต่งตั้งให้เคาเจ้งเป็นราชครูแต่ดำรงตำแหน่งได้เพียงปีเดียวก็ถึงแก่กรรมเมื่อ ค.ศ. 222
สงครามเทวดา
"ระวังสับสนกับภาพยนตร์อีกเรื่องที่มีชื่อคล้ายกัน คือ ศึกเทวดา"
สงครามเทวดา () เป็นภาพยนตร์แนวจินตมิติ ที่กำกับโดย อเล็กซ์ โปรยาส ร่วมด้วย ancient Egyptian deities นำแสดงโดย นิโคลัส คอสเตอร์-วอลดาวว์, เบร็นตอน ทวอลทส์, ชาดวิกค์ โบสแมน, เอโลดี้ ยัง, คอร์ทนีย์ เอทอน, รูฟัส เซเวลล์, เจอร์ราด บัตเลอร์ และ เจอฟฟรี่ รัช
สร้างจากตำนานปรัมปราของเทพแห่งอียิปต์ เมื่อ เทพเซต ได้สร้างวิกฤตการณ์สู่บัลลังก์ราชาแห่งลุ่มแม่น้ำไนล์ จนเกิดความปั่นป่วนไปทั่วแผ่นดิน นองไปด้วยเลือด ร้อนถึงมือของ เทพฮอรัสที่ต้องส่งตัวแทนมนุษย์นักรบหนุ่มนามว่า เบค เข้ารับการทดสอบความกล้าหาญและจิตวิญญาณ เพื่อเผชิญหน้ากับกองทัพปีศาจและจัดการโค่นเทพเซต จนก่อเกิดเป็นสงครามแห่งเวทมนตร์และอสูรกาย สั่นสะเทือนทั้งโลกสวรรค์และโลกมนุษย์ที่ยิ่งใหญ่เหนือจินตนาการ
เตียวซี (จักรพรรดินีองค์ที่ 2 ของพระเจ้าเล่าเสี้ยน)
พระนางเตียวซี ( , ? — ?) หรือ จักรพรรดินีจาง จักรพรรดินีแห่งจ๊กก๊กในช่วงปลายของ ยุคสามก๊ก
พระนางเตียวซีประสูติเมื่อใดไม่ปรากฎเป็นธิดาของ เตียวหุย และแฮหัวฮูหยินและเป็นพระขนิษฐาของจักรพรรดินีจางหรือพระนางเตียวซีจักรพรรดินีพระองค์แรกของ พระเจ้าเล่าเสี้ยน จักรพรรดิแห่งราชวงศ์จ๊กทำให้มีการเรียกขานพระนามของพระองค์เป็นพระนามเดียวกับพระเชษฐภคินีเมื่อพระนางเตียวซีสิ้นพระชนม์ใน ค.ศ. 237 พระองค์ได้รับการสถาปนาเป็นพระชายาและในปีต่อมาคือ ค.ศ. 238 พระนางได้รับการสถาปนาเป็นจักรพรรดินี
หลังจาก การล่มสลายของจ๊กก๊ก ใน ค.ศ. 263 พระนางได้ติดตามพระราชสวามีไปยัง พระนครลกเอี๋ยง ของ วุยก๊ก
ใหญ่ฟัดโลก
ใหญ่ฟัดโลก () เป็นภาพยนตร์แอคชั่น-ตลก สัญชาติฮ่องกง ที่ออกฉายในปี ค.ศ. 1995 นำแสดงโดย เฉินหลง และ เหมย ยั่นฟาง
ภาพยนตร์เรื่องนี้กล่าวถึง หม่า ฮั่นเฉียง ตำรวจหนุ่มจากฮ่องกงที่เดินทางมาสหรัฐอเมริกาเพื่อดูแลธุรกิจร้านค้าของลุงหม่าเปียวในเขตบร็องซ์ โดยที่เอเลน กำลังจะมาซื้อกิจการร้านลุงเปียวต่อ แต่กลับมีกลุ่มอันธพาลที่นำโดย โทนี่ เข้ามาปล้นของที่ร้าน เขาก็เลยสั่งสอน แต่ไม่นานกลุ่มของโทนี่ก็มาเอาคืน จนหม่า ฮั่นเฉียงบาดเจ็บสาหัส แต่หลังจากหายเจ็บได้ไม่นาน หม่า ฮั่นเฉียงก็ต้องเข้ามาพัวพันกับเพชรจำนวนหนึ่ง ที่พวกมาเฟียกำลังตามหาอยู่ งานนี้เขาจะแก้สถานการณ์อย่างไร …
รายนามประธานสภานิติบัญญัติแห่งชาติ
ด้านล่างนี้คือรายนามประธานสภานิติบัญญัติแห่งชาติ
รายนามประธานสภานิติบัญญัติแห่งชาติ เรียงตามระยะเวลาดำรงตำแหน่ง
แอนคิออร์นิส
แอนคิออร์นิส () ไดโนเสาร์ขนาดเล็กชนิดหนึ่ง ที่มีรูปร่างคล้ายสัตว์เลื้อยคลานผสมนก ปัจจุบันพบเพียงชนิดเดียวคือ "Anchiornis huxleyi" (แปลว่า "ใกล้เคียงนกของฮักลีย์"; ตั้งขึ้นเพื่อเป็นเกียรติแก่โทมัส เฮนรี ฮักลีย์
นับเป็นไดโนเสาร์ขนาดเล็ก มีเกล็ดที่หน้าแข้งเหมือนไก่หรือนก ปีกมีขนปกคลุม หางเรียว ไม่มีกระดูกสันอกและกระดูกหางสั้น ฟันแหลมเล็ก มีผิวบาง ๆ ของเนื้อเยื่อส่วนบริเวณด้านหน้าข้อศอก ซึ่งเชื่อว่าเป็นส่วนสำคัญใช้ในการบิน แต่ไม่ชัดเจนว่าจะสามารถร่อนตัวอยู่กลางอากาศได้หรือไม่ เนื่องจากนักบรรพชีวินวิทยายังมีความเห็นต่าง บางส่วนเชื่อว่าสามารถร่อนไปมาในอากาศได้ โดยอาศัยช่วงแขนที่เรียวยาวเหมือนปีก แต่บางส่วนก็เชื่อว่า ไม่สามารถทำเช่นนั้นได้เนื่องจากลักษณะของขนไม่ได้เป็นขนที่มีลักษณะคล้ายขนนก
แอนคิออร์นิส มีอายุเก่าแก่นานถึง 160 ล้านปี พบซากดึกดำบรรพ์ในมณฑลเหลียวหนิง ประเทศจีน ถือได้ว่าเป็นไดโนเสาร์ที่เป็นบรรพบุรุษของนกที่มีอายุเก่าแก่ยาวนานกว่าอาร์คีออปเทอริกซ์ ที่พบในเยอรมนีถึง 10 ล้านปีเสียอีก
เตียวเอ๊ก
เตียวเอ๊ก ( , ? — ค.ศ. 264) มีชื่อรองว่า ป้อกง เป็นขุนศึกแห่งจ๊กก๊กในช่วงปลายของ ยุคสามก๊ก
เตียวเอ๊กเกิดที่ตำบลอู่หยัง เมืองเจียนอุ๋ยเป็นทายาทที่สืบเชื้อสายจาก เตียวเหลียง ที่ปรึกษาคนสำคัญของ จักรพรรดิฮั่นเกา ปฐมจักรพรรดิแห่ง ราชวงศ์ฮั่นตะวันตก มีความสามารถทางทหารได้รับพระราชทานยศเป็น ต้าเจียงจวิน (จอมพล)
แรกเริ่มเดิมที เตียวเอ็กรับราชการอยู่กับเล่าเจี้ยงแห่งเอ็กจิ๋วแต่หลังจากเล่าปีเข้ายึดครองเอ็กจิ๋วแล้วเขาก็ได้เข้าร่วมกับเล่าปี่ เขาได้เข้าต่อสู้เพื่อจ๊กก๊กหลายครั้ง เช่นศึกชิงฮันต๋ง ศึกอิเหลง และติดตามขงเบ้งบุกขึ้นปราบวุยก๊กที่ภาคเหนือ
เมื่อ ขงเบ้ง อัครมหาเสนาบดีและสมุหนายกแห่งจ๊กก๊กถึงแก่กรรมใน ค.ศ. 234 เตียวเอ๊กได้จับมือกับ เกียงอุย ขุนศึกผู้เป็นมือขวาคนสนิทของขงเบ้งในการปกป้องอาณาจักรจ๊กก๊กจนกระทั่ง จ๊กก๊กล่มสลาย ในเดือนพฤศจิกายน ค.ศ. 263 เตียวเอ๊กและเกียงอุยจึงได้ยอมแพ้
ใน ค.ศ. 264 ทั้งเตียวเอ๊กและเกียงอุยถูกส่งมาปกครอง เสฉวน เพื่อมิให้คนท้องถิ่นกระด้างกระเดื่องพร้อมกับส่ง จงโฮย หนึ่งในแม่ทัพที่พิชิตจ๊กก๊กมากำกับดูแลแต่ทั้งสองยังคงจงรักภักดีต่อจ๊กก๊กจึงพยายามใช้จงโฮยเป็นบันไดในการกอบกู้จ๊กก๊กแต่แผนการรั่วไหลจงโฮยจึงยกกำลังมาปราบสุดท้ายทั้งสามก็ตายในการต่อสู้ทำให้แผนการกอบกู้จ๊กก๊กต้องสิ้นสุดลง
ผ่าทะลุฟ้า รักทะลุมิติ
ผ่าทะลุฟ้า รักทะลุมิติ () เป็นละครโทรทัศน์ที่ออกอากาศในปี ค.ศ. 2010 ซึ่งมีเค้าโครงมาจากภาพยนตร์เรื่อง ดาบทะลุฟ้า ฟัดทะลุเวลา โดยมี เฉินหลง นักแสดงจากภาพยนตร์ชุดดังกล่าวเป็นโปรดิวเซอร์ และมี สแตนลีย์ ตง, ผู้กำกับภาพยนตรมาทำหน้าที่ ผู้อำนวยการสร้าง ให้กับละครเรื่องนี้ ละครเรื่องนี้ออกอากาศตอนแรกทางช่อง CCTV-8 ในจีน เมื่อเดือนมกราคม ค.ศ. 2010 โดยลงทุนสร้างไป 40 ล้านหยวน
ละครเรื่อง The Myth ผ่าทะลุฟ้า รักทะลุมิติ เป็นเรื่องราวของสองพี่น้องฝาแฝด อี้ต้าชวน และ อี้เสี่ยวชวน ที่บังเอิญพบกับกล่องลึกลับใบหนึ่งทำให้ อี้เสี่ยวชวน ทะลุมิติข้ามกาลเวลากลับไปยังแคว้นฉินเมื่อสองพันปีก่อนส่วน ต้าชวน ยังคงอยู่ในโลกปัจจุบัน เสี่ยวชวน ซึ่งอยู่ในยุคอดีต ต้องผจญภัยเสี่ยงอันตรายมากมายเข้าร่วมกองทัพเข้าเฝ้าจิ๋นซีฮ่องเต้เข้าร่วมภารกิจสำคัญในการเปลี่ยนราชวงศ์อีกด้านหนึ่งในเวลาเดียวกันคนชุดดำก็ติดตามรังควาน ต้าชวนไม่สิ้นสุดจากการต่อสู้กันนับครั้งไม่ถ้วนในที่สุดก็พบเบาะแสบางอย่างที่โบราณสถานทำให้มีความหวังที่จะตามน้องชายกลับมา ทางด้านเสี่ยวชวน หนุ่มเจ้าสำราญนั้นต่อมาได้รู้จักกับ องค์หญิงอี้ซู่ หญิงสาวที่มีผิวพรรณผุดผ่องแต่ทั้งสองไม่สามารถรักกันได้ แล้วเหตุการณ์จะเป็นอย่างไร ติดตามได้ในละครเรื่อง "ผ่าทะลุฟ้า รักทะลุมิติ"
บังโฮย
บังโฮย ( , ? — ?) ขุนศึกแห่งราชวงศ์จิ้นตะวันตกโดยก่อนหน้านั้นเคยรับใช้ วุยก๊ก
บังโฮยเป็นบุตรชายของ บังเต๊ก ขุนศึกคนสำคัญของ โจโฉ มีบทบาทสำคัญเมื่อคราวสังหารหมู่ลูกหลานของ กวนอู จนหมดสิ้นภายหลังจาก จ๊กก๊กล่มสลาย เมื่อเดือนพฤศจิกายน ค.ศ. 263 เพื่อเป็นการล้างแค้นให้กับบังเต๊กที่ถูกกวนอูสั่งประหารโดยหลังจากนั้นไม่ได้มีการกล่าวถึงบังโฮยอีกเลย
ซุคฮอย ซู-37
ซุคฮอย ซู-37 (อังกฤษ: Sukhoi Su-37) (นาโต้ใช้ชื่อรหัสว่าแฟลงเกอร์-เอฟ , มีชื่อเรียกอย่างไม่เป็นทางการว่า เทอร์มิเนเตอร์) เป็นเครื่องบินความคล่องตัวสูง หลากหลายบทบาท,ที่นั่งเดี่ยว,ออกแบบโดยบริษัทซุคฮอย. มันเป็นอนาคตของการพัฒนาซู-27แบบดั้งเดิม,มันถูกดัดแปลงจากต้นแบบซู-35รุ่นแรก(แต่เดิมชื่อ"T-10M"). ซู-37 เพิ่มคุณสมบัติชุดระบบการบินและระบบการยิง-การบังคับ แต่มันโดดเด่นในเรื่องเครื่องยนต์แบบปรับทิศ; มีเพียงต้นแบบสองลำเท่านั้นที่ได้รับการปรับแต่ง
ระหว่างการทดสอบการบินซู-35, การควบคุมที่คล่องแคล่วระหว่างการด๊อกไฟท์(ต่อสู้ระยะประชิด)ไม่สามารถบรรลุผลได้; ดังนั้นบริษัทซุคฮอยจึงได้คิดค้นการใช้ประโยชน์ของเครื่องยนต์แบบปรับทิศเพื่อให้เครื่องบินได้รับคุณสมบัติการด๊อฟไฟท์ที่ดีขึ้น. ซู-37ลำแรก,ดัดแปลงมาจากซู-35ลำที่ 11,และขึ้นบินครั้งแรกเดือนเมษายน ค.ศ.1996 ที่ซูคอฟสกี. มันเข้าร่วมโดยตัวต้นแบบที่สองในปี 1998. ตลอดช่วงการบิน,ซู-37 ได้เผยแพร่ต่อสารธรณชนและแสดงให้เห็นถึงคุณลักษณะมากมาย เช่น ท่าที่ไม่มีทางทำได้ด้วยวิธีการบังคับทั่วไปในระหว่างที่กำลังทำท่าตีลังกา 360 องศา. อย่างไรก็ตามซู-37ไม่ได้เข้าสู่สายการผลิต; มันถูกใช้ในฐานะตัวสาธิตเทคโนโลยีสำหรับ ซู-30 และ ซู-35
อึดไม่เกิน 9 หลา
อึดไม่เกิน 9 หลา ()
เป็นภาพยนตร์อเมริกา-แคนาดา แนวอาชญากรรมตลก ที่ออกฉายในปี ค.ศ. 2000 กำกับโดย โจนาธาน ลินน์, นำแสดงโดย บรูซ วิลลิส, แมทธิว เพอร์รี่, อาแมนด้า พีท, ไมเคิล คาล์ก ดันแคน และ นาตาช่า แฮนสตริชช์ ภาพยนตร์ภาคนี้มีภาคต่อคือ "The Whole Ten Yards" ที่ออกฉายในปี 2004
"นิโคลัส ออซ โอเซแรนสกี้" หมอฟันหนุ่มนิสัยดีอาศัยอยู่ในแถบชานเมืองมอนทรีออล แคนาดา วันหนึ่งออซมีเพื่อนบ้านใหม่นามว่า "จิมมี่ ทูเดสกี้" มือปืนนักฆ่าระดับพระกาฬเจ้าของฉายา จิมมี่ เดอะทิวลิป ที่หนีมาหลบซ่อนตัวจากการคุกคามตามล่าหมายหัวจาก"แก๊งโกโกแลค" แก๊งมาเฟียชื่อก้องของชิคาโก
"โซเฟีย" ภรรยาของออซที่วางแผนฆ่าเค้าเพื่อหวังในเงินประกันชีวิตตลอดเวลา เธอจึงทำการว่าจ้าง "จิล" มือปืนสาวผู้ไม่เคยลงมือฆ่าใครมาก่อนไปตีสนิทเป็นผู้ช่วยหมอฟันของออซ แต่ในขณะเดียวกันโซเฟียก็วางแผนให้ออซเดินทางไปหาแก๊งโกโกแลคที่ชิคาโกเพื่อแจ้งเบาะแสของจิมมี่โดยหวังเงินรางวัลจาก แจนนี่ หัวหน้าใหญ่แก๊งโกโกแลคคนปัจจุบัน และที่ชิคาโกออซได้พบกับ "ซินเทีย" ภรรยาเของจิมมี่ซึ่งถูกแก๊งโกโกแลคจับเป็นตัวประกัน และเพราะความใกล้ชิดและถูกชะตากันทำให้ออซก็ตกลงหลุมกับดักของซินเทียทันที และนี่คือที่มาของเรื่องราวความวุ่นวายมากมายเพราะออซต้องเสี่ยงชีวิตครั้งสำคัญเพราะเค้าต้องหักเหลี่ยมกับแก๊งโกโกแลคซึ่งส่ง "แฟร้งกี้ ฟิกส์" มือปืนมีชื่ออีกคนของวงการมาตามประกบออซซึ่งต้องเดินทางกลับมาเมืองมอนทรีออลอีกครั้ง และออซยังต้องตกเป็นเป้าหมายของจิมมี่ เดอะทิวลิปที่ไปยุ่งกับซินเทียอย่างช่วยไม่ได้
วอลเลย์บอลชายไทยแลนด์ลีก 2008
วอลเลย์บอลชายไทยแลนด์ลีก 2008 หรือ "แสงโสม" ไทยแลนด์วอลเลย์บอลลีก ครั้งที่ 3 ประจำปี 2551 โดยครั้งนี้จัดขึ้นเป็นครั้งที่ 3 ของการแข่งขัน ซึ่งมีทีมเข้าร่วมการแข่งขันทั้งหมด 10 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 28 กุมภาพันธ์ พ.ศ. 2551
วอลเลย์บอลหญิงไทยแลนด์ลีก 2008
วอลเลย์บอลหญิงไทยแลนด์ลีก 2008 หรือ วอลเลย์บอล "แสงโสม" ไทยแลนด์ลีก ครั้งที่ 3 โดยครั้งนี้จัดขึ้นเป็นครั้งที่ 3 ของการแข่งขัน ซึ่งมีทีมเข้าร่วมการแข่งขันทั้งหมด 10 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 28 กุมภาพันธ์ พ.ศ. 2551
ซุคฮอย ซู-33
ซุคฮอย ซู-33 (อังกฤษ: Sukhoi Su-33) (นาโต้ใช้ชื่อรหัสว่า: แฟลงเกอร์-ดี) เป็นเครื่องบินขับไล่ทุกสภาพอากาศ,ประจำเรือบรรทุกเครื่องบิน,สองเครื่องยนต์,ครองความได้เปรียบทางอากาศ ออกแบบโดยบริษัทซุคฮอยและสร้างโดยบริษัท KnAAPO, มีต้นกำเนิดมาจาก ซู-27และในช่วงแรกรู้จักกันในชื่อ ซู-27เค. เมื่อเทียบกับซู-27, ซู-33 มีโครงสร้างช่วงล่างที่แข็งแรงและปีกที่พับได้,หางที่หมุนได้,ทุกอย่างสำหรับการขึ้น-ลงบนเรือบรรทุกเครื่องบิน. ซู-33มีปีหน้าและมีปีกที่ใหญ่กว่าซู-27สำหรับเพิ่มน้ำหนักในการแบกอาวุธ. ซู-33 ได้อัพเกรดเครื่องยนต์และเพิ่มล้อหน้าสองล้อ, และการเติมน้ำมันทางอากาศ ในอนาคต ซู-33 จะถูกทดแทนโดย มิก-29เค
ปล้นอึดท้ายครัว
ปล้นอึดท้ายครัว () เป็นภาพยนตร์แนวอาชญากรรม- ตลกที่ออกฉายในปี ค.ศ. 2004 กำกับโดย โฮวาร์ด ดัช ซึ่งภาพยนตร์เรื้องนี้เป็นภาคต่อของภาพยนตร์เรื่อง "อึดไม่เกิน 9 หลา". ซึ่งสร้างเค้าโครงเรื่องพื้นฐานโดย มิตเชลล์ แคปเนอร์ ผู้เขียนบทจากภาพยนตร์ภาคแรก นำแสดงโดย บรูซ วิลลิส, แมทธิว เพอร์รี่, อาแมนด้า พีท, ไมเคิล คาล์ก ดันแคน และ นาตาช่า แฮนสตริชช์
การกลับมาอีกครั้งของจิมมี่ “เดอะทิวลิป” ทูเดสกี้ นักฆ่าจอมโหดหลังจากก่อคดีสุดฮามาแล้วใน The Whole Nine Yards ครั้งนี้เขากลับถูกลาสโลที่เพิ่งพ้นโทษออกมาจากคุกและต้องการแก้แค้นแทนลูกชายสุดที่รักตามล่าแผนการดังกล่าวเริ่มขึ้นด้วยการลักพาตัวซินเทีย อดีตภรรยาของจิมมี่ที่ปัจจุบันกลายเป็นภรรยาของออซ อดีตเพื่อนบ้านที่ยังคงหวาดระแวงไม่หายจากเหตุการณ์ที่ผ่านมา ออซจึงเดินทางไปขอความช่วยเหลือจากจิมมี่ที่หลบลี้หนีภัยอยู่เม็กซิโกกับจิลภรรยาสาวสุดเซ็กซี่เพื่อหยุดยั้งแผนการร้ายของลาสโลและพรรคพวก การล้างแค้นสุดฮาจึงเริ่มขึ้น ว่าแต่ว่าอดีตนักฆ่าอย่างจิมมี่ นักฆ่าสมัครเล่นอย่างจิลและหมอฟันสุดปอดอย่างออซจะเอาอะไรมาสู้กับเหล่ามาเฟียร้าย…
ริกก์ส คนมหากาฬ
ริกก์ส คนมหากาฬ () เป็นภาพยนตร์อเมริกันแอคชั่น ที่ออกฉายในปี ค.ศ. 1987 กำกับโดย ริชาร์ด ดอนเอนอร์ นำแสดงโดย เมล กิ๊บสัน และ แดนนี่ โกลฟเวอร์ภาพยนตร์เรื่องนี้ถือเป็นภาพยนตร์แอคชั่นสุดคลาสสิค ที่ก่อให้เกิดภาคต่อตามมาถึง 3 ภาค และเป็นหนังที่รวมเอาดาราไว้มากมาย หนังต้นกำเนิดสูตรสำเร็จของแนวตำรวจ คู่ฮา - คู่โหด ที่เด่นทั้งในฉากแอคชั่น และการปล่อยมุขแบบเจ็บ ๆ มัน ๆ มีการปูพื้นตัวละครนิดหน่อยว่าเป็นอย่างไร
หนึ่งเดียวสู่ทั้งปวง ทั้งปวงสู่หนึ่งเดียว
หนึ่งเดียวสู่ทั้งปวง ทั้งปวงสู่หนึ่งเดียว (ละติน: "Unus pro omnibus, omnes pro uno" ) เป็นภาษิตละติน เกิดขึ้นในปี ค.ศ. 1618 ในการประชุมระหว่างกษัตริย์โบฮีเมีย, คริสตจักรคาทอลิก และคริสตจักรโปรเตสแตนต์ ซึ่งฝ่ายโปรเตสแตนต์ได้กล่าวในที่ประชุมตอนหนึ่งว่า ""...ด้วยเกียรติและศักดิ์ศรี เราจักต้องหนักแน่นจากหนึ่งเดียวสู่ทั้งปวง ทั้งปวงสู่หนึ่งเดียว...หาไม่แล้วเราก็ต้องยอมจำนน"" การประชุมครั้งนั้นทำให้เกิดเหตุบัญชรฆาต ณ ปราก
ภาษิตนี้ถูกจารึกไว้บนโดมใหญ่ในพระราชวังแห่งสวิตเซอร์แลนด์ในปี ค.ศ. 1902 ตั้งแต่นั้นมาภาษิตนี้ก็กลายเป็นภาษิตประจำชาติของสวิสเซอร์แลนด์โดยพฤตินัย ภาษิตนี้ยังปรากฎเป็นภาษาฝรั่งเศสเช่นกันว่า "Un pour tous, tous pour un" เป็นภาษิตประจำสามทหารเสือ วรรณกรรมซึ่งตีพิมพ์ในปี ค.ศ. 1844
ซือโคลน เบ
ซือโคลน เบ (, หรือแปลว่า ไซโคลน บี) เป็นชื่อทางการค้าของยาฆ่าแมลงที่มีไซยาไนด์เป็นส่วนประกอบ มีการคิดค้นขึ้นในประเทศเยอรมนีในช่วงต้นคริสต์ทศวรรษ 1920 มันประกอบด้วยกรดไฮโดรเจนไซยาไนด์ (กรดพรัสซิก) รวมทั้งสารระคายเคืองดวงตาและสารดูดซับอื่น ๆ เช่น ดินเบา ผลิตภัณฑ์นี้เป็นที่น่าอัปยศอดสูสำหรับการถูกใช้งานโดยนาซีเยอรมนีระหว่างการฆ่าล้างเผ่าพันธุ์โดยนาซีเพื่อการสังหารผู้คนประมาณหนึ่งล้านคนในห้องรมแก๊สที่ถูกติดตั้งในค่ายเอาช์วิทซ์-เบียร์เคอเนา ค่ายไมดาแนก และค่ายมรณะอื่น ๆ
ไฮโดรเจนไซยาไนด์ เป็นแก๊สพิษที่จะเข้าไปรบกวนการหายใจระดับเซลล์ เป็นครั้งแรกที่ถูกนำมาใช้เป็นยาฆ่าแมลงในรัฐแคลิฟอร์เนียในคริสต์ทศวรรษ 1880 การวิจัยที่ Degesch ในเยอรมนีนำไปสู่การพัฒนาของซือโคลน (ต่อมาที่เป็นรู้จักคือซือโคลน อา) สารกำจัดศัตรูพืชที่จะปลดปล่อยไฮโดรเจนไซยาไนด์ออกมาเมื่อสัมผัสกับน้ำและความร้อน.มันเป็นสิ่งต้องห้ามหลังจากผลิตภัณฑ์ที่มีคล้ายคลึงกันที่ถูกใช้โดยเยอรมันด้วยอาวุธเคมีในสงครามโลกครั้งที่หนึ่ง ใน ค.ศ. 1922 Degesch ถูกซื้อโดย Degussa ซึ่งทีมนักเคมีรวมทั้ง Walter Heerdt (de) และ Bruno Tesch ได้พัฒนาวิธีการบรรจุภัณฑ์ไฮโดรเจนไซยาไนด์ในภาชนะที่ปิดสนิทพร้อมกับสารระคายเคืองตาและสารดูดซับสารคงตัว. ผลิตภัณฑ์ใหม่นี้ยังเป็นชื่อว่า ซือโคลน แต่ก็กลายเป็นที่รู้จักกันในชื่อว่า ซือโคลน เบ เพื่อแยกความแตกต่างจากรุ่นก่อน การใช้งานได้รวมไปถึงการกำจัดแมลงที่เกาะตามเสื้อผ้าและการฆ่าเชื้อในเรือ คลังสินค้า และรถไฟ
ในต้น ค.ศ. 1942 ซือโคลน เบ กลายเป็นเครื่องมือสังหารที่นิยมของนาซีเยอรมนีเพื่อใช้ในค่ายมรณะระหว่างฮอโลคอสต์ ด้วยประมาณหนึ่งล้านคนถูกสังหารโดยใช้วิธีนี้ ส่วนใหญ่อยู่ที่ค่ายเอาช์วิทซ์ Bruno Tesch ถูกตัดสินโทษด้วยการประหารชีวิตใน ค.ศ. 1946 จากความรู้เท่าทันในการขายผลิตภัณฑ์นี้ให้กับหน่วยเอ็สเอ็สเพื่อนำมาใช้กับมนุษย์ ไฮโดรเจนไซยาไนด์ในตอนนี้ไม่ค่อยถูกนำมาใช้เป็นยากำจัดศัตรูพืช แต่ยังคงมีการใช้งานในภาคอุตสาหกรรม บริษัทในหลายประเทศยังคงผลิตซือโคลน เบ ภายใต้ชื่ออื่น รวมทั้ง Detia-Degesch,
สืบทอดมาจาก Degesch มีการเปลี่ยนชื่อผลิตภัณฑ์เป็น Cyanosil ใน ค.ศ. 1974
จูกัดเอี๋ยน
จูกัดเอี๋ยน ( , ? — ค.ศ. 258) ชื่อรองว่า กงซิว เป็นขุนศึกแห่งวุยก๊กในช่วงปลายของ ยุคสามก๊ก
จูกัดเอี๋ยนเกิดที่ตำบลหยังตูเป็นลูกพี่ลูกน้องกับ จูกัดเหลียง หรือ ขงเบ้ง อัครมหาเสนาบดีและเสนาธิการแห่ง จ๊กก๊ก แต่จูกัดเอี๋ยนกลับไปรับใช้วุยก๊กจนได้รับพระราชทานยศเป็น เจิ้งตงต้าเจียงจวิน (จอมพลปราบภาคตะวันออก) บัญชาการทหารภาคห้วยหลำ
ใน ค.ศ. 255 จูกัดเอี๋ยนได้ช่วย สุมาสู บุตรชายของ สุมาอี้ ในการปราบกบฏของ บู๊ขิวเขียม และ บุนขิม เนื่องจากทั้งสองได้ให้คนส่งสาส์นนำสาส์นลับมาให้จูกัดเอี๋ยนเพื่อให้ร่วมมือกันแต่จูกัดเอี๋ยนไม่ร่วมมือด้วยและสั่งประหารคนส่งสาส์นพร้อมกับแจ้งเรื่องนี้ให้ทางสุมาสูได้ทราบ
แต่ใน ค.ศ. 257 สุมาเจียว น้องชายของสุมาสูได้ขึ้นมามีอำนาจแทนพี่ชายที่ถึงแก่กรรมพยายามคิดจะแย่งราชสมบัติจาก พระเจ้าโจมอ และได้ส่ง กาอุ้น ขุนนางคนสนิทของตนไปเกลี้ยกล่อมจูกัดเอี๋ยนให้ร่วมมือกันแต่จูกัดเอี๋ยนไม่ยอมเพราะมีความจงรักภักดีต่อราชวงศ์วุยทำให้สุมาเจียวไม่พอใจกราบทูลยุยงและเป่าหูพระเจ้าโจมอว่าจูกัดเอี๋ยนเป็นขบถพระเจ้าโจมอจึงมีบัญชาให้สุมาเจียวไปปราบจูกัดเอี๋ยนที่เมืองสิ่วชุน
จูกัดเอี๋ยนถึงแก่กรรมเมื่อ ค.ศ. 258 เนื่องจากถูก เฮาหุน ขุนศึกคนสนิทของสุมาเจียวฟันด้วยง้าวตายหลังจากนั้นตระกูลของจูกัดเอี๋ยนก็ถูกประหารกวาดล้างจนหมดสิ้น
รักแรกในความทรงจำ
รักแรกในความทรงจำ (; ) เป็นภาพยนตร์เกาหลีใต้แนวโรแมนติกในปี ค.ศ. 2012 กำกับและเขียนบทโดย อี ยง-จู นำแสดงโดย ออม แท-วุง, ฮัน กา-อิน, อี แจ-ฮุน และซูจี มีเนื้อหาเกี่ยวกับนักเรียนสองคนที่พบกันในชั้นเรียนสถาปัตย์พื้นฐาน และได้ตกหลุมรักกัน สิบห้าปีต่อมาหญิงสาวที่เป็นความรักครั้งแรกได้มาขอความช่วยเหลือจากเขาให้สร้างบ้านในฝันให้กับเธอ
"รักแรกในความทรงจำ" ได้รับกระแสที่ดีทั้งจากคำวิจารณ์และการตอบรับเชิงพาณิชย์ หลังจากฉายในโรงภาพยนตร์สามารถสร้างรายได้เป็นอันดับหนึ่งบนบ็อกซ์ออฟฟิศถึงสามสัปดาห์ติดกัน ด้วยจำนวนผู้เข้าชมกว่า 1 ล้านคนในเวลาเพียงแปดวัน 2 ล้านคนหลังจากนั้นเจ็ดวัน และถึง 3 ล้านคนในวันที่ 18 เมษายน ภาพยนตร์เรื่องนี้ได้รับการเสนอชื่อเข้าชิงรางวัลพูอิลฟิล์มอวอร์ดส์สาขาภาพยนตร์ยอดเยี่ยม และยังได้รับรางวัลในสาขาบทภาพยนตร์ยอดเยี่ยม จากการเสนอชื่อเข้าชิงทั้งหมด 8 สาขา และยังได้เข้าชิงรางวัลแกรนด์เบลล์อวอร์ดส์ถึง 5 สาขา และอีก 8 สาขา จากรางวัลบลูดรากอนฟิล์มอวอร์ดส์
อุยก๋วน (จ๊กก๊ก)
อุยก๋วน ( , ? — ค.ศ. 240) ชื่อรองว่า กงเหิง เป็นขุนศึกแห่งวุยก๊กซึ่งเคยรับใช้ เล่าเจี้ยง และ เล่าปี่ มาก่อน
โดยในสมัยที่ยังรับใช้เล่าเจี้ยงอยู่เขาและ อองลุย ขุนนางอีกผู้หนึ่งได้เตือนเล่าเจี้ยงให้ระวังเล่าปี่เอาไว้แต่เล่าเจี้ยงก็ไม่ฟังอองลุยจึงประท้วงด้วยการเอาขาผูกกับเชือกห้อยหัวจากกำแพงเมืองพร้อมกับตัดเชือกที่ขาทำให้อองลุยหัวกระแทกพื้นตายทางด้านของอุยก๋วนได้กระโดดกัดชายเสื้อของเล่าเจี้ยงแบบไม่ปล่อยจนเล่าเจี้ยงทนไม่ไหวสะบัดชายเสื้ออย่างแรงจนฟันของอุยก๋วนหลุดติดชายเสื้อไป 2 ซี่
เมื่อเล่าปี่เข้าปกครองเสฉวนขุนนางคนอื่นต่างไปน้อมคำนับต่อหน้าเล่าปี่ยกเว้นอุยก๋วนและ เล่าป๋า ที่ไม่มาคำนับทหารจึงจะไปจับอุยก๋วนและเล่าป๋าฆ่าเสียแต่เล่าปี่ได้สั่งห้ามทำร้ายทั้งสองโดยเด็ดขาดทำให้ทั้งสองซึ้งใจคำนับต่อหน้าเล่าปี่
เมื่อพระเจ้าเล่าปี่ยกทัพไปทำ ศึกอิเหลง ใน ค.ศ. 222 พระองค์ได้ให้อุยก๋วนเป็นหนึ่งในแม่ทัพติดตามไปด้วยแต่ทัพของอุยก๋วนถูกทหารวุยก๊กตีแตกจนตัดขาดจากกองทัพหลวงซึ่งอุยก๋วนก็ได้ยอมแพ้ต่อ พระเจ้าโจผี แต่ยังคงระลึกถึงพระเจ้าเล่าปี่และจ๊กก๊กอยู่เสมอและไม่เคยเสนอแผนใด ๆ เช่นเดียวกับ ชีซี อดีตที่ปรึกษาของ เล่าปี่ ถึงแม้พระเจ้าโจผีและ สุมาอี้ พยายามจะลองใจอุยก๋วนหลายครั้งแต่อุยก๋วนก็ไม่สะทกสะท้านจนทั้งสองชื่นชมในความจงรักภักดีของอุยก๋วนที่มีต่อจ๊กก๊ก
อุยก๋วนถึงแก่กรรมเมื่อ ค.ศ. 240 เป็นปีที่ 2 ในรัชสมัย พระเจ้าโจฮอง โดยก่อนที่จ๊กก๊กจะล่มสลายได้ไม่นาน หวนจง บุตรชายของอุยก๋วนและ จูกัดเจี๋ยม บุตรชายของ จูกัดเหลียง หรือขงเบ้งได้ยกทัพไปรับศึกจากกองทัพวุยก๊กที่ด่านกิมก๊กแต่สุดท้ายกองทัพจ๊กก๊กสู้ไม่ไหวหวนจงถูกฆ่าตายพร้อมกับจูกัดเจี๋ยมที่เชือดคอตัวเองตาย
รถด่วนพิเศษอุตราวิถี
รถด่วนพิเศษอุตราวิถี ("อุตราวิถี" แปลว่า ทางสู่ภาคเหนือ; รหัสขบวน: 9/10) เป็นขบวนรถด่วนพิเศษของการรถไฟแห่งประเทศไทย ให้บริการผู้โดยสารระหว่างสถานีรถไฟกรุงเทพ เขตปทุมวัน กรุงเทพมหานคร กับสถานีรถไฟเชียงใหม่ อำเภอเมืองเชียงใหม่ จังหวัดเชียงใหม่ชนิดรถที่ให้บริการได้แก่ รถนอนปรับอากาศชั้น 1 รถนอนปรับอากาศชั้น 2 รถเสบียงปรับอากาศ และรถเฉพาะสุภาพสตรีและเด็ก
รถด่วนพิเศษอุตราวิถีเริ่มเดินรถเที่ยวปฐมฤกษ์ในเส้นทางกรุงเทพมหานคร-เชียงใหม่ เมื่อวันที่ 11 พฤศจิกายน พ.ศ. 2559 หลังจากการรถไฟแห่งประเทศไทยได้จัดซื้อรถไฟโดยสารเชิงพาณิชย์รุ่นใหม่จากประเทศจีนจำนวนทั้งหมด 115 คัน โดยขบวนรถได้รับพระราชทานชื่อจากสมเด็จพระเทพรัตนราชสุดาฯ สยามบรมราชกุมารี ร่วมกับรถด่วนพิเศษของการรถไฟแห่งประเทศไทยในอีก 3 เส้นทาง ได้แก่ อีสานมรรคา อีสานวัตนา และทักษิณารัถย์รถด่วนพิเศษอุตราวิถีใช้กำหนดเวลาเดิมของรถด่วนพิเศษนครพิงค์ก่อนการยุบเลิก มีรายละเอียดดังต่อไปนี้
เอฟเอคอมมิวนิตีชีลด์ 2007
เอฟเอคอมมิวนิตีชีลด์ 2007 คือการแข่งขันฟุตบอลเอฟเอคอมมิวนิตีชีลด์ 2007 จัดมาเป็นครั้งที่ 85 ของ เอฟเอคอมมิวนิตีชีลด์ เป็นการแข่งขันฟุตบอลประจำปีโดยทีมที่ผ่านเข้ามาเล่นนั้นคือ แชมป์พรีเมียร์ลีก ฤดูกาล 2006–07 คือ เชลซี แข่งขันกับแชมป์เอฟเอคัพ ฤดูกาล 2006–07 แมนเชสเตอร์ยูไนเต็ด โดยการแข่งขันถูกจัดขึ้นในวันที่ 5 สิงหาคม ค.ศ. 2007 ณ สนามกีฬาเวมบลีย์
แหล่งที่มา:
ออสเตรียนวอลเลย์ลีก
ออสเตรียนวอลเลย์ลีก () เป็นลีกวอลเลย์บอลในระดับสูงสุดของประเทศออสเตรีย ได้รับการก่อตั้งในปี ค.ศ. 1972 ภายใต้การบริหารของสมาคมวอลเลย์บอลออสเตรีย (ÖVV) โดยสโมสรฮอท์วอลลีสเวียนนาได้แชมป์ 18 สมัย
รูปแบบการแข่งขันในปัจจุบันมีทีมร่วมแข่งขัน 10 ทีม ซึ่งแบ่งออกเป็น 2 รอบ คือรอบคัดเลือก และรอบเพลย์ออฟ จะแข่งขันในระบบพบกันหมด เหย้าและเยือน เมื่อการแข่งขันรอบคัดเลือกเสร็จสิ้น 6 อันดับแรกจะผ่านเข้ารอบเพลย์ออฟ โดยทีมอันดับที่ 1 และ 2 จะผ่านเข้ารอบรองชนะเลิศ ส่วนทีมอันดับที่ 3–6 จะต้องแข่งขันรอบเพลย์ออฟเพื่อจัดอันดับ หลังจากนั้นต้องแข่งขันรอบก่อนรองชนะเลิศ โดยทีมที่ชนะจะผ่านเข้ารอบรองชนะเลิศ ส่วนทีมที่แพ้จะไปเล่นในรอบชิงอันดับที่ 5–6 และทีมอันดับที่ 7–10 จะต้องแข่งขันรอบเพลย์ออฟเพื่อจัดอันดับ หลังจากนั้นต้องแข่งขันในรอบตกชั้นทีมที่แพ้แต่ละคู่จะต้องตกชั้นไปเล่นซไวเทอบุนเดสลีกา ในฤดูกาลต่อไป
เทศมณฑลเบเกช
เบเกช () เป็นเทศมณฑล () ของประเทศฮังการี เทศมณฑลแห่งนี้ตั้งอยู่ทางตอนใต้ของประเทศ มีพรมแดนติดกับประเทศโรมาเนีย สภาพภูมิประเทศส่วนใหญ่เป็นที่ราบ เมืองหลักและเมืองที่ใหญ่ที่สุดของเทศมณฑลคือเบเกชชอบอ
เทศมณฑลอารัด
อารัด () เป็นเขตการปกครองระดับเทศมณฑล () ของประเทศโรมาเนีย มีพรมแดนติดกับประเทศฮังการี ศูนย์กลางการบริหารเทศมณฑลตั้งอยู่ที่เมืองอารัด เทศมณฑลอารัดยังเป็นส่วนหนึ่งของภูมิภาคดานูบ–กริช–มูเรช–ตีซาของสหภาพยุโรป
แคลเซียมฟลูออไรด์
แคลเซียมฟลูออไรด์ () เป็นสารประกอบอนินทรีย์ที่มีสูตรเคมีคือ CaF ลักษณะเป็นของแข็งผลึกสีขาว ไม่มีกลิ่น ได้จากแร่ฟลูออไรต์ แคลเซียมฟลูออไรด์บริสุทธิ์ได้จากการทำปฏิกิริยาระหว่างแคลเซียมคาร์บอเนตกับกรดไฮโดรฟลูออริก ตามสมการ:
แคลเซียมฟลูออไรด์ใช้ในอุตสาหกรรมกระจกและเลนส์ และเป็นแหล่งสำคัญของไฮโดรเจนฟลูออไรด์ ซึ่งใช้ในอุตสาหกรรมโลหะ การกลั่นน้ำมันและตัวทำความเย็น
แคลเซียมฟลูออไรด์ก่อให้เกิดการระคายเคืองต่อดวงตา ผิวหนังและระบบทางเดินหายใจ หากทำปฏิกิริยากับกรดซัลฟิวริกจะได้กรดไฮโดรฟลูออริกซึ่งเป็นพิษ จึงควรใช้อย่างระมัดระวัง